Jehová Diosjam munasiri khuyaptʼayasirïpjjañäni | Congregacionan yatjjatañataki\nKunanakas utji uk yatiñataki\nKUNANAKATÏ UTJKI UKANAK UÑJAÑATAKI\nLibronaka ukat folletonaka\nDiosan Apnaqäwipat Yatiyañataki\nBibliat liytʼat dramanaka\nJan kun mayisakiw Bibliat yatichapjjerisma\nJesusan jiwäwip amtañataki\nJehová Diosan Testigonakapa\nSelect language Aymara\nJehová Diosan Testigonakapajj ¿khitinakäpjjesa?\nYatiyañataki (congregacionan yatjjatañataki) | Septiembre 2018\n¿Aka qellqat %% arut liytʼañ munasmati?\n¿Kuna arutsa liytʼäta? Afrikáans Albanés Alemania markan amparamp parlirinakataki Alemán Alemán bajo Altaico Aluro Amis Amárico Angola markan amparamp parlirinakataki Argentina markan amparamp parlirinakataki Armenio Australia markan amparamp parlirinakataki Aymara Azerí Azerí (alfabeto cirílico) Bashkir Bassa (Camerún) Becol Bengalí Birmano Bolivia markan amparamp parlirinakataki Boulou Brasil markan amparamp parlirinakataki Búlgaro Caboverdés Cakchiquel occidental Catalán Cebuano Checo Chichewa Chile markan amparamp parlirinakataki China markan amparamp parlirinakataki Chino Tradicional Chino cantonés (simplificado) Chino cantonés (tradicional) Chino mandarín (simplificado) Chitonga Chitonga de Zimbabue Chol Chuvash Cibemba Cingalés Citonga Colombia markan amparamp parlirinakataki Congo Corea markan amparamp parlirinakataki Coreano Costa Rica markan amparamp parlirinakataki Criollo guadalupeño Criollo haitiano Criollo inglés de Belice Croata Cuba markan amparamp parlirinakataki Damara Dangme Danés Digor Diula Duala Ecuador markan amparamp parlirinakataki Edo Efik Embunda Endebele Endonga Enzema Eslovaco Eslovaquia markan amparamp parlirinakataki Esloveno España markan amparamp parlirinakataki Español Estados Unidos markan amparamp parlirinakataki Estonio Ewé Filipinas markan amparamp parlirinakataki Finlandia markan amparamp parlirinakataki Finlandés Fiyiano Fon Francia markan amparamp parlirinakataki Francés Ga Garífuna Georgiano Gran Bretaña markan amparamp parlirinakataki Grecia markan amparamp parlirinakataki Griego Guaraní Guatemala markan amparamp parlirinakataki Gujarati Gun Hausa Hebreo Herero Hiligaynon Hindi Hiri motu Holandés Honduras markan amparamp parlirinakataki Hungaria markan amparamp parlirinakataki Húngaro Ibanag Ibo Ilocano India markan amparamp parlirinakataki Indonesia markan amparamp parlirinakataki Indonesio Inglés Ishan Islandés Isoko Italia markan amparamp parlirinakataki Italiano Japonés Japón markan amparamp parlirinakataki Kabiye Kannada Kaonde Kekchí Kikamba Kikuyu Kiluba Kiniaruanda Kirguís Kiribatiano Kirundi Kisonge Kurdo Kurdo (alfabeto latino) Kurdo kurmanyí del Cáucaso Kwangalí Kwanyama Lengua de señas salvadoreña Lenguaje de señas zambiano Letón Lingala Lituano Luganda Lunda Luo Luvale Macedonio Malawi markan amparamp parlirinakataki Malayo Malayálam Malgache Mam Mambue-Lungu Maratí Marshalés Maya Mazateco de Huautla Mingreliano Mixe del norte Mixteco (Guerrero) Mongol Moré Motu Mozambique markan amparamp parlirinakataki México markan amparamp parlirinakataki Ndebele (Zimbabue) Nepalés Ngäbere (o guaymí) Nicaragua markan amparamp parlirinakataki Noruego Náhuatl (Centro) Náhuatl (Guerrero) Náhuatl (Huasteca) Náhuatl (norte de puebla) Okpe Oromo Osético Otetela Panamá markan amparamp parlirinakataki Pangasinán Panjabí Papiamento (Curazao) Paraguay markan amparamp parlirinakataki Persa Perú markan amparamp parlirinakataki Pidgin (oeste de África) Pidgin de las islas Salomón Polaco Polonia markan amparamp parlirinakataki Ponapés Portugal markan amparamp parlirinakataki Portugués de Brasil Portugués europeo Purépecha Quebec markan amparamp parlirinakataki Quechua (Ancash) Quechua boliviano República Checa markan amparamp parlirinakataki Rumania markan amparamp parlirinakataki Rumano Rusia markan amparamp parlirinakataki Ruso Samoano Sango Sepedi Sepulana Serbio (Alfabeto cirílico) Serbio (alfabeto latino) Sesoto de Lesoto Sesoto de Sudáfrica Shona Sidama Silozi Sranangtongo Suajili Suati Sudáfrica markan amparamp parlirinakataki Sueco Swajili (Congo) Tagalo Tai Taiwan markan amparamp parlirinakataki Tamil Tayik Telugu Tetun Dili Tigriña Tivo Tlapaneco Tojolabal Tok pisin Tongano Totonaco Tseltal Tshiluba Tsonga Tsotsil Tsuana Tumbuka Turco Turcomano Tuvaluano Twi Tártaro Ucraniano Uhobo Uzbeko Uzbeko (alfabeto latino) Vendal Venezuela markan amparamp parlirinakataki Vietnamita Waray-Waray Wolaita Xhosa Yao Yoruba Zandé Zapoteco (Istmo) Zimbabue markan amparamp parlirinakataki Zulú Árabe Ñanya\nJehová Diosjam munasiri khuyaptʼayasirïpjjañäni\n“Jan kunan jaqempiru, pisi chʼaman jaqempir uñjirejj [jan ukajj khuyaptʼayasirejj] kusisiñan jaqewa” (SAL. 41:1).\nCANCIÓN: 130, 107\n¿KUNJAMSA AKA JISKTʼANAKAR QHANAÑCHTʼASMA?\nFamiliasan kunjamäsipkis uk amuyirïtas ¿kunjamanakatsa uñachtʼaysna?\n¿Kunjamanakatsa congregacionan jilat kullakanakat llakisitas uñachtʼaysna?\nYatiyktan uka jaqenakajj kunjamäsipkis uk amuyatas ¿kunjamanakatsa uñachtʼaysna?\n1. ¿Kunjamsa Diosan servirinakapajj munasirïtas uñachtʼaytan?\nDIOSAN servirinakapajj mä familiakiw Jupar sirvtanjja, wali munasirit uñtʼatarakïtanwa (1 Juan 4:16, 21). Munasirïtasjja, jila partejj mayninakar chʼamañchtʼasa, munasiñamp uñjasa, yaqha ukhamanak lurasaw uñachtʼaytanjja. Mayninakar munastan khuyaptʼaytan ukhajja, ‘Diosan munat wawanakapjamajj jupatwa yateqastanjja’ (Efes. 5:1).\n2. ¿Kunjamsa Jesusajj Awkipat yateqasisajj munasiñ uñachtʼayäna?\n2 Jesusajj Awkipatpun yateqasirïna. Jaqenakarojj munasiñampiw uñjirïna. ‘Nayar jutapjjam, taqe qarjatanaka, jatjatanaka, nayaw jumanakar samarañ churapjjäma. Nayajj llampʼu chuymanïtwa, humilde chuymanirakïtwa’ sasaw säna (Mat. 11:28, 29). Jesusat yateqasisin “jan kunan jaqempiru, pisi chʼaman jaqempi[ru]”, mä arunjja humilde jaqet khuyaptʼayastan ukhajja, Diosajj suma jaqet uñjistu, ukatwa kusisitarakïtanjja (Sal. 41:1). Jichhajja kunjamsa familiansa, congregacionansa, yatiykasas mayninakajj kunjamäsipkis uk amuyirïtas uñachtʼaysna uk yatjjatañäni.\nFAMILIASAN KUNJAMÄSIPKIS UK AMUYAÑASAWA\n3. ¿Kunjamsa chachanakajj esposapar uñjapjjañapa? (Página 28 ukankir fotonak uñjjattʼäta).\n3 Mä familianjja, esposow nayraqatajj familiapat llakisiñapa (Efes. 5:25; 6:4). Biblianjja, “warminakamarojj sum uñtʼapjjam”, sasaw jupanakar ewjjtʼi. Uka arunakajj “kunjamäsipkis uk amuyapjjam” sasaw jaqokipasirakispa (1 Ped. 3:7, nota). Familiapajj kunjamäskis uk amuyiri chachajja, esposaparojj yanapiriparjamaw uñji, waljanakanwa jan pachpäpkiti uksa yatirakiwa, ukampis ukhamätapat janis valoranïkaspa ukham janiw uñjkiti (Gén. 2:18). Kunjamsa esposapajj jikjjatasi uk amuyiwa, respetompiw uñjaraki, janiw jiskʼachkiti. Canadá markankir mä kullakajj akham siwa: “Esposojajj kunjamsa jikjjatasta uk amuyapunituwa, janipuniw ‘kamisaraki ukham llakisjjätasti’ sasin sirïkituti. Nayar istʼañatakis tiempo apstʼasiwa. Pantjaskta ukhas munasiñampiw ewjjtʼitu” sasa.\n4. ¿Kunjamsa mä chachajj esposapar munasitap uñachtʼayi?\n4 Esposapar munasir chachajja, janipuniw jan wali amtampejj yaqha warminakar uñchʼukkiti ni jan wali amtampis parlkiti, janirakiw redes sociales sasin uñtʼatäki uka toqnamsa ni Internet toqes ukham lurkiti (Job 31:1). Warmipar munasitap laykojj janipuniw engañkiti, jukʼampisa Diosaruw wal munasi jan walïki uksa uñisiwa, ukatwa ukham luri (Salmo 19:14; Amós 5:15 liytʼañataki).\n5. ¿Kunjamsa mä warmejj esposopat khuyaptʼayasitap uñachtʼayaspa?\n5 Mä chachajj Jesucristo pʼeqtʼiripat yateqasi ukhajja, ‘wali respetompi’ jupar uñjañapatakiw esposapar yanaptʼi (Efes. 5:22-25, 33). Ukhamatwa kullakajj esposopat khuyaptʼayasini. Sañäni, Diosan markapan walja luräwinak katoqani ukhasa, jan ukajj jan walinak utjatapat jan tiemponi sarnaqani ukhas khuyaptʼayasiniwa. Gran Bretaña toqenkir mä jilatajj akham siwa: “Awisajja, esposajajj kunatsa llakitäta uk jankʼakiw amuyi, ukatsti kuntï Proverbios 20:5 texton siski ukarjamaw yatiñap wakischi ukhajj luri” sasa.\n6. ¿Kunjamsa wawanakarojj mayninakat llakisipjjañapatak taqenis yanaptʼsna, ukat kunjamsa ukajj jupanakar yanaptʼani?\n6 Awk taykanakajj purapat llakisipjje ukhajja, wawanakatakejj wali yateqaskayäpjjewa. Mayninakat kunjamsa llakisipjjaspa uksa wawanakapar yatichapjjañaparakiwa. Sañäni, Tantachasiñ Utan jan tʼijnaqapjjañapatakiw yatichapjjaspa, jan ukajj kusistʼañatak tantachasktan ukhajja, jupat jilïrïpki ukanakaw nayraqat manqʼa servisipjjañapa sasaw ewjjtʼapjjarakispa. Cheqas taqeniw awk taykanakarojj wawanakapar sum yatichañatak yanaptʼsna. Mä jiskʼa wawatï punku jistʼaristani, jan ukajj yaqha ukhamanakan yanaptʼistani ukhajja, ‘walik ukham lurtajja’ sasaw sañasa. Ukajj wal jupar yanaptʼani, ‘katoqañat sipansa churañanwa jukʼamp kusisiñajj utji’ siski uka arunaksa janiw armkaniti (Hech. 20:35).\nJILAT KULLAKANAKAR MUNASIÑASAWA\n7. ¿Kunjamsa Jesusajj mä oqar jaqet khuyaptʼayasïna, kunsa jiwasajj ukat yateqsna?\n7 Jesusajj Decápolis toqenkaskäna ukhajja, “mä oqar jaqeruw jupan ukar irpanipjjäna, uka jaqejj khakharakïnwa” (Mar. 7:31-35). Jesusajja ‘jaqenak taypit yaqha cheqar irpasaw’ uka jaqer qolläna. ¿Kunatsa ukham luräna? Niyakejjay oqarächïnjja, jaqenak taypinkañ ajjsarayaspachänwa. Jiwasajj janiw milagronak lurktanti, ukampis jilat kullakanakajj kunjamäsipkisa, kuna yanaptʼsa munapjje ukanak amuysnawa cheqas amuyañasawa. Apóstol Pablojj akham sänwa: “Mayninakajj kunjamäsipkisa ukjja amuyapjjapuniñäni, ukhamat munasiñasa wali suma luräwinakasa jukʼamp utjañapataki” sasa (Heb. 10:24). Oqaräkäna uka jaqejj kunjamas jikjjatasïna uk Jesusajj amuyänwa, ukajj wali yateqaskayawa.\n8, 9. Chuymankipstat jilat kullakanakarusa usutanakarus ¿kunjamsa munasitas uñachtʼaysna? Uk experiencianakampi qhanañchtʼam.\n8 Chuymankipstat jilat kullakanakatsa usutanakatsa khuyaptʼayasiñasawa. Diosan servirinakapatakejja, jukʼa tiemponak waljanak lurañat sipansa munasiñaw jukʼamp wakiskirejja (Juan 13:34, 35). Uka munasiñaw jilïr jilat kullakanakar yanaptʼañatakisa, usutäpki ukanakar yanaptʼañatakis chʼamañchtʼistu. Jupanakarojj yatiyir sarapjjañapataki, tantachäwinakar sarapjjañapatakiw yanaptʼtanjja. Janis jiwasjam jukʼamp horanak predikirjamäpkchejja, munasiñatwa yanaptʼtanjja (Mat. 13:23). Michael jilatajj silla de ruedatakwa sarnaqe, ukampis familiapampi jilat kullakanakampiw jupar wal yanaptʼapjje. Jupajj akham siwa: “Mayninakan yanaptʼapampiw niya taqe tantachäwinakar sarta, predikiris sararakta, ukat wal yuspärta. Yamas walja jaqenakajj utjki uka cheqanakan yatiyañajj walpun gustitu” sasa.\n9 Walja Betel utanakanjja, jilïr jilat kullakanaka, usutanaka ukhamaw utji. Kawkjantï trabajipki uka departamenton pʼeqtʼiri jilatanakajja, munasiñampiw jupanakar yanaptʼapjje. Ukatakejj cartanak qellqasa jan ukajj telefonot jawsasa predicapjjañapatakiw yanaptʼapjje. 86 marani Bill sat mä jilatajj jaya cheqanakan jakasipki uka jaqenakaruw cartanak apayi, jupajj akham siwa: “Cartanak qellqasa predicapjjatajat walpun yuspärapjjta” sasa. Niya 90 marani Nancy kullakajj akham sarakiwa: “Nayatakejja, cartanak qellqañajj janiw papelanak sobreru uchañakïkiti, jan ukasti Diosan arunakapa yatiyañawa. Jaqenakajj Diosat yatipjjañapawa” sasa. Ethel sat kullakajj 1921 maranwa nasïna, jupajj akham siwa: “Cuerpojajj sapa kutiw usutu. Awisajja, isi uchasiñas wali chʼamakiwa” sasa. Ukhamäkchisa telefonot predicañajj kullakar wal gusti, revisitanakapas utjarakiwa. 85 marani Barbara kullakajj akham sarakiwa: “Niyakejjay usutästjja, sapa kuti predikir sarañajj nayatak chʼamakiwa, ukampis telefonotwa predikta. Ukatwa Diosar wal yuspärta” sasa. Uka munat jilïr jilat kullakanakat mä qhawqhanejj niya mä maranjja, 1.228 horanaka, 6.265 cartanakwa qellqapjjäna, 2.000 kutiw telefonot jawsapjjarakïna, 6.315 Bibliat apstʼat qellqatanakwa lakirapjjarakïna. ¡Uk uñjasajj Jehová Diosajj walpun kusispacha! (Prov. 27:11).\n10. ¿Kunjamsa jilat kullakanakarojj tantachäwin jukʼamp sum yatjjatapjjañapatak yanaptʼsna?\n10 Tantachäwinakan mayninakat llakisiñasawa. Jilat kullakanakat llakisstan ukhajja, tantachäwin jukʼamp sum chʼamañchtʼasipjjañapatakiw yanaptʼañäni. ¿Kunjamsa uk lursna? Maya, mayninakar jan pantjasiyañatakejj faltkipanwa tantachäwinakar puriñasa. Awisajja kun utjipansa qheptʼañajj utjaspawa. Ukampis sapa kuti qheptʼatakpun puriñ yatstan ukhajja, kunsa jan qheptʼañatak lursna ukwa amuytʼañasa, ukhamatwa jilat kullakanakar respetatas uñachtʼayañäni. Ukat ak amtañasawa Jehová Diosampi Jesusampiw tantachäwinakar invittʼapjjestu (Mat. 18:20). Jupanakarojj wali respetompiw uñjañasa.\n11. ¿Kunatsa tantachäwin arstʼapki ukanakajj kuntï 1 Corintios 14:40 textojj siski ukarjam lurapjjañapa?\n11 Paya, “taqe kunsa wali suma, yäparu lurapjjam” siski uka arunakarjam lurasaw jilat kullakanakat llakisitas uñachtʼayaraksna (1 Cor. 14:40). Sañäni, plataformat arstʼirinakajj horasaparuw tukuyapjjañapa. Ukhamatwa ukjjar arstʼkani uka jilatatsa mayni jilat kullakanakatsa llakisipjjatap uñachtʼayapjjani. ¿Kunatsa ukham sistanjja? Yaqhep jilat kullakanakajj inas wali jayatpach tantachäwinakar jutapjjchi, yaqhepajj inas autot sarapjjañapächi, yaqhepansti esposopasa jan ukajj esposapas janiw Testigöpkiti, ukatwa utar jankʼak puripjjañap wakisispa.\nDiosan markapan irpirïpki ukanakar respetañasawa\nAwisajja, Diosan markapan jukʼamp luräwinak katoqapki, jan ukajj wali uñtʼatäpki uka jilatanakaw congregacionasarusa jachʼa tantachäwirus visitir jutapjje. Inas congregacionanak tumptʼirïchispa, Betelat jutir jilatächispa, Sucursal sarayirinakat maynïrïchispa jan ukajj Oraqpachan Jilïr Irpirinakat maynïrïchispa, jan ukajja yanapirinakapächispa.\nCheqas Diosar taqe chuyma servir uka jilatanakarojja, ‘luratanakapat wali munasiñampi suma chuymampiw uñjañasa’ (1 Tes. 5:12, 13). Ukjja jilatanakasarjam uñjasaw uñachtʼaysna, janiw akapachan wali uñtʼat jaqenakarjam uñjañasäkiti. Ukampis yaqhep jilat kullakanakajja, jan jisktʼasaw jupanakar fotonak apsupjje, ukat Internetaruw apkatapjjaraki. Yaqhepasti libronakaparu, Biblianakaparu firmapjjañapatakiw mayipjje. Cheqas ukham lurasajj akapachankir jaqenakjamäpjjatapwa uñachtʼayapjje (Efes. 2:1, 2).\nJehová Diosajja, servirinakapajj humilde chuymanïpjjaspa ukwa muni, yamas markapan jukʼamp luräwinak katoqapki ukanakajj jukʼamp humildëpjjañapawa (Mat. 23:11, 12). Ukhamasti uka jilatanakarojj Diosan humilde servirinakaparjamaw uñjañasa, janipuniw fotonak munkir jan munkir apsuñasäkiti (Miq. 6:8; 1 Cor. 10:31). *\n^ Párrafo 50 “Munasiñajj ‘janiw kuna jan walsa lurkiti’” sat recuadro uñjjattʼäta, ukajj Yatiyañataki enero, 2016 revistanwa página 27 ukan jikjjatasi.\n12. ¿Kunatsa jilïr irpirinakar respetañasa munasiñasaraki? (“ Diosan markapan irpirïpki ukanakar respetañasawa” sat recuadro uñjjattʼäta).\n12 Jilïr irpirinakajj congregacionan yanaptʼañatakiw wal chʼamachasipjje, yatiyañatakis chʼamachasipjjarakiwa, ukatwa jupanakar respetañasa munasiñasaraki (1 Tesalonicenses 5:12, 13 liytʼañataki). Cheqas kunanaktï jiwas layku lurapki ukanakat wal yuspärtanjja. Ukhamasti yanaptʼapjjañäni, istʼapjjarakiñäni. Jupanakajja ‘luratanakasat Diosar cuenta churirinakjamaw sum uñjasipkistu’ (Heb. 13:7, 17).\nJAQENAKAJJ KUNJAMÄSIPKIS UK AMUYAÑASAWA\n13. ¿Kunjamtï Jesusajj jaqenakar uñjirïkäna ukat kunsa yateqsna?\n13 Isaías profetajj Jesusat akham sänwa: “Niya pʼakisirjam soqos lawsa janiw pʼakjkaniti, janirakiw niya jiwtʼaskirjam mechsa phustʼkaniti” sasa (Is. 42:3). Jesusajj jaqenakar wal munasïna, kunjamäsipkis uksa amuyänwa. Niya pʼakisirjam soqos lawar uñtata jan ukajj niya jiwtʼaskirjam mechar uñtatäpkäna ukanakajj kunjamsa jikjjatasipjjäna uk amuyänwa. Ukatwa khuyaptʼayasiri, munasiri, wali pacienciani ukhamänjja. Wawanakasa jupan ukaruw jutapjjerïna (Mar. 10:14). Cheqas janiw kunjamsa jaqenakajj jikjjatasipjje uk Jesusjam yatksnati ni jupjamas yatichksnati. Ukampis yatiyktan uka jaqenakajj kunjamäsipkis uk amuysnawa, amuyañasawa. ¿Kunjamsa uk lursna? 1) munasiñampi parlasa, 2) wakiski ukapachan predicasa, 3) jan jaya tiempo parlasa.\n14. ¿Kunatsa jaqenakarojj munasiñampi parlañasa?\n14 Kunjamsa jaqenakamp parlañasa. Empresarionakasa, politiconakasa, religión pʼeqtʼirinakas jan khuyaptʼayasiri qollqe chuyma ukhamäpjjewa. Ukatwa walja jaqenakajj usuchnoqatäpkaspasa, ananukutäpkaspas ukham jikjjatasipjje (Mat. 9:36). Waljanejja janiw khitirus ni kunarus confiyapkiti ni jutïritakis mä suytʼäwinïpkiti. Ukatwa jupanakarojj munasiñampi parlañasa. Cheqas jila parte jaqenakajja, janiw Bibliat sum yatitasata jan ukajj sum qhanañchatasat istʼapkistuti, jan ukasti jupanakat cheqpachapuni llakisitasata respetomp parlatasatwa istʼapjjestu.\n15. Jaqenakajj kunjamäsipkisa uk amuyatas ¿kunjamanakatsa uñachtʼaysna?\n15 Yatiyktan uka jaqenakajj kunjamäsipkisa uk amuyatas kunaymanitwa uñachtʼaysna. Sañäni, jisktʼanakampi yatichañajj wali wakiskiriwa, ukampis respetompi munasiñampiw jisktʼañasa. Mä precursor jilatan territoriopanjja, jaqenakajj ajjsarirïpjjatap laykojj janiw añcha parlapkiti. Ukatwa kuna jisktʼanakatï jupanakar phenqʼachkaspa, qhanañchañsa jan puedipkaspa ukanak jan jisktʼirïkänti. ‘¿Diosan sutip yattati?’ ‘¿Diosan Reinopajj kunasa uk yattati?’ sasin janipuniw jisktʼirïkänti. Antisas “Diosajj sutinïtapwa Bibliat yateqta, ¿uk uñachtʼayirismati?” sasaw sirïna. Cheqas sapa markaw mayj mayja costumbrenïpjje, jaqes janirakiw mä pachpäktanti, ukatwa kunjamsa predicañasa uk jan sisksnati. Ukampis jaqenakajj kunjamäsipkis uk amuyañasapuniwa, respetañasarakiwa, ukatakejj jupanakar sum uñtʼañasawa.\n16, 17. 1) Jaqenakat khuyaptʼayasstan ukhajja, ¿kunapachas predikir sarañäni? 2) Jaqenakat khuyaptʼayasstan ukhajja, ¿qhawqha tiempos parlañäni?\n16 Kunapachas jaqenakampi parlañasa. Utat uta yatiyir sartan ukhajja, jaqenakajj janiw suyapkistuti, kunatejj janiw invitatäktanti. Ukatwa kuna horasas tiemponïpjjaspa uka horaru sarañasa (Mat. 7:12). Sañäni, yatiyktan uka cheqan jakasir jaqenakajj seman tukuyarojj inas jukʼamp uru ikit sartasipkchi. Ukhamächi ukhajja, inas callenakana jan ukajj carritompi predicañ qalltsna, jan ukajja alwat sartapki ukanakaruw mayamp visitir sarsna.\n17 Qhawqha tiempos jaqenakampi parlañasa. Jaqenakajja janiw tiemponïpkiti, ukatwa yatiykasajj jan añcha parlañasäkiti, yamas nayrïr kutejj janiw jaya tiempo parlañ wakiskaspati. Ukhamajj jankʼakiw parlañ tukuyañasa (1 Cor. 9:20-23). Jaqenakajj tiemponisipkiti janicha uk amuytan ukhajja, mayanjja istʼapjjestaspawa. Kunjamtï Diosajj sarnaqañas munki ukham chuymanïñatak chʼamachasiñäni ukhajja, Jupamp ‘chika trabajitaswa’ uñachtʼayañäni. Jehová Diosajja jupar serviñapatakejj jiwas toqew jaqenakar yanaptʼaspa (1 Cor. 3:6, 7, 9).\n18. Mayninakajj kunjamäsipkis uk amuyañäni ukhajja, ¿kuna bendicionanaksa katoqañäni?\n18 Yatjjatawayktan ukarjamajja, familiansa, congregacionansa, yatiykasas mayninakajj kunjamäsipkis uk amuyañatakiw wal chʼamachasiñasa. Ukham lurañäni ukhajja, jichhürunakansa jutïrinsa walja bendicionanakwa katoqañäni. Salmo 41:1, 2 qellqatajj akham siwa: “Jan kunan jaqempiru, pisi chʼaman jaqempir uñjirejj [jan ukajj khuyaptʼayasirejj] kusisiñan jaqewa, Tatituw jan waltʼañ urunakan juparojj qhespiyani. [...] Kusisiñ churarakini” sasa.\nYATIYAÑATAKI (CONGREGACIONAN YATJJATAÑATAKI)\n‘Kuntï yatipkta ukarjam lurapjjsta ukhajj kusisitäpjjtawa’\nChuymankipstat jilatanaka: Diosajj jupar jan jitheqtas servipjjatam wali valoranit uñji\nMunasiñat mayninakar chʼamañchtʼasipkakiñäni\n“Kusisiri Diosan” servirinakapajj kusisitätanwa\n¿Kuna horäjjes uk kunjamatsa nayrajj yatipjjerïna?\nDiosajj taqe chʼamanïkchisa, khuyaptʼayasiriwa\nText Aka archivonakanwa qellqatanak apaqasma YATIYAÑATAKI (CONGREGACIONAN YATJJATAÑATAKI) Septiembre 2018\nAudio Aka archivonakanwa grabacionanak apaqasma YATIYAÑATAKI (CONGREGACIONAN YATJJATAÑATAKI) Septiembre 2018\nYATIYAÑATAKI (CONGREGACIONAN YATJJATAÑATAKI) Septiembre 2018\nJW.ORG/ AKA CHEQAJJ JEHOVÁ DIOSAN TESTIGONAKAPANKIWA\nAka cheqnamaw mantasma\nCopyright © 2019 Watch Tower Bible and Tract Society of Pennsylvania. AK AMTAÑAMAPUNIWA | AKA AMTANAKANÏPJJTWA


Génesis 27 - Holy Bible [Aymara Bible 1997] - (Gén 27)\nIsaacasti sinti chuymanëjjänwa, uqhamarus juyqhöjjaraquïnwa. Mä uruw jilïri Esaú yokaparu jawsi, saraquïnwa: —Wawajja —sasa. Esausti: —Cun sañsa munta, awquejja —sasaw saraquïna.\n—Uñjasquistawa, nayajj sinti chuymanëjjtwa, cuna urus jiwjjaquiristwa.\nUca laycu sart'am kolluru, arcomampi, flechanacamampi apjjart'asiwayam, ucatsti mä animal catunim.\nUcatsti mä suma mank'a phayt'arapita, cunjämtejj munirïctjja uqhama, ucatsti apanirapita nayan mankt'asiñajjataqui. Ucat nayajj bendición churawayjjäma janïr jiwcasina —sasaw säna.\nUcampisa Rebecajj, cuntejj Isaacajj Esaú wawaparu siscän ucjja sumwa ist'äna. Ucatwa cunapachatejj Esaojj kollur mistuwayjjän ucqhasti,\njupajj Jacob sullca yokaparuw jawsi, saraquïnwa: —Ist'ita, nayajj awquimaruw ist'ta Esaú jilamaru sasquiri:\n‘Mä animal kollut catunirapita, ucatsti mä suma mank'a phayt'arapita, mankt'asiñajjataqui, ucat Tatitu nayräjjan janïr jiwcasa bendición churawayjjäma’ sasa.\nUqhamajj jichhajj, wawa, sum ist'ita cuntejj siscäma uca arunacjja.\nCawqhancquitejj uywanacasajj ucar saram, ucatsti wali suma liq'i cabritonac paya aptanim, nayaw phayt'ä mä suma mank'a awquimataqui, cunjämtejj jupajj munirïqui uqhama.\nJumaw uca mank'jja aparapïta, mankt'asiñapataqui, uqhamatwa jumar bendición churawayjjätam, janïr jiwcasina.\nJacobosti taycaparojj saraquïnwa: —Jilajjan janchipajj wali t'arwararächejjaya, nayasti janiw jupjamäcti.\nAwquejjatejj llamct'itaspajja ucat catjaraquitaspajja, ucapachasti jupajj nayan jupat sawcasitajjwa amuyaspa, ucatsti bendición churcamayjja, maldicionac churjjetaspajja —sasa.\nTaycapasti sascaquïnwa: —Wawa, uca maldicionajj nayjjaruw puriscani. Jichhasti saram ucatsti uca cabritonac aptanim.\nJacobosti cabritonac aptiriw saräna, ucatsti taycapan ucaruw apanïna. Jupasti uqhamajj mä suma mank'a phayt'äna, cunjämtejj Isaacajj munirïqui uqhama.\nUcatsti Esaú jilïri yokapan suma isinacapwa apsuraquïna, cawquïri isinacatejj utan imatäscän ucanaca, ucatsti Jacob sullca yokaparuw isintayäna.\nUcampisa cabriton lip'ichipampiw Jacobon amparanacapsa, cuncapsa cawqhantejj jan t'arwajj utjcän ucqharojj janjjatäna,\nucatsti uca suma mank'ampi, t'ant'ampwa apjjaruyäna.\nJacobosti, cawqhanccäntejj awquipajj ucaruw manti, saraquïnwa: —Awqui —sasa. —Acancasctwa, ¿cawquïri wawajjätas jumajja? —sasaw Isaacajj jisct'äna.\n—Jilïri Esaú yokamätwa —sasaw Jacobojj säna—. Cuntejj mayquista ucjja waquicht'antwa, sartasim, kont'asiraquim, cuna animaltejj jiwayancta uc mankt'asim, ucatsti bendicionam churjjeta —saraquïnwa.\nIsaacasti jisct'araquïnwa: —Wawa, ¿janc'aquiti jicjjatantasti? —sasa. —Tatitu Diosamaw yanapt'itu janc'aqui jicjjatañjja —sasaw Jacobojj saraquïna.\nUcampisa Isaacajj sascaquïnwa: —Jutam, llamct'äma. Chekapunit Esaú wawajjäta janicha —sasa.\nJacobosti awquipampi llamct'ayasiñataquiw jac'achasïna. Isaacasti saraquïnwa: “Arojj Jacobon arupawa, amparanacasti Esaun amparanacaparaquiwa” sasa.\nUqhamasti Isaacajj janiw uñt'añ puedcänti, amparanacajj wali t'arwararätap laycu, Esaú jilapan amparapjama; ucampisa cunapachatejj bendición churañapäjjän ucqhasti,\nwasitatwa jisct'äna: —¿Chekpachansa Esaú wawajjäscapuntati? —sasa. —Jïsa, nayajj Esaú wawamätwa —sasaw Jacobojj saraquïna.\nAwquipasti sänwa: —Wajjt'itay, wawa, cuna animaltejj jiwayasin phayt'anctajj uca, mankt'asï, ucatsti bendición churjjaraquïma —sasa. Jacobosti awquiparojj mank'a churäna, uqhamarac vino churäna. Isaacasti mank'änwa, umaraquïnwa,\nucatsti saraquïnwa: —Jutam, wawa, jamp'att'ita —sasa.\nCunapachatejj Jacobojj jamp'att'añataqui jac'achasïna ucqhasti, Isaacajj isinacapwa muct'äna. Ucatsti aca arunacampiw bendiciraquïna: “Jïsa, aca k'aphejj wawajjan k'aphipawa. Aca k'aphisti pampan Diosajj bendisqui uca k'aphiwa.\nDiosasti jumarojj alajjpach jallu churpan, uqhamarac aca oraken suma cosechanacsa walja trigo, walja vinompi.\nWalja jakenaca jumarojj sirvpan, nacionanacasti juma nayrakatan quillt'aspan. Jilanacamarusti jumarac apnakam; ¡jupanacasti juma nayrakatan quillt'asipjjpan! Qhitinacatejj maldicipcätam ucanacasti maldicitäniwa. Qhitinacatejj bendicipcätam ucanacasti bendicitaraquïniwa” sasa.\nIsaacasti Jacobor bendiciñjja tucuyjjataynawa, ucapachaw awquipan ucat mistuscäna, ucapachaw Esaú jilapasti pampat puriniraquïna.\nJupasti mä suma mank'a phayt'arapi, ucatsti awquipan ucaruw api, saraquïnwa: —Sartasim, awqui, mankt'asiraquim cuna animaltejj Esaú wawamajj jiwayasin phayt'arapctam uca, ucatsti bendición churjjaraquita —sasa.\nIsaacasti jisct'araquïnwa: —¿Qhitïtas jumajja? —sasa. —Nayajj Esaú jilïri yokamätwa —sasaw saraquïna.\nIsaac awquipasti wali sustjataw saraqui qhathatt'asis cuna: —¿Uqhamasti qhitirac mä animal jiwayir saristi, ucat nayatac mä suma mank'a phayt'araquisti? Nayasti janïra juma purinquipanwa take mank'antjjta, uqhamarus bendición churjjaractwa, jupasti jichhajj bendicitäjjewa —sasa.\nEsaú yokapasti uca arunac ist'asinjja wal jachäna, warariraquïnwa aqham sasa: —¡Awquejja, nayarojj bendicionamjja churaraquitaya! —sasa.\nIsaacasti juparojj saraquïnwa: —Jilamaw jutasin nayar engañitu, ucatsti cunatejj jumataquïcän uca bendición jupataqui apasjjaraqui —sasa.\nUcjjarusti Esaú yokapajj saraquïnwa: —¡Ucatpï “Jacob” sasa sutichapjjtajja! Acajj niya pä cutiw engañjjetu. Nayrakatajj jilïri cancañajjwa apaketu, jichhasti cuna bendicionatejj wact'quitän uca apasjjaraqui. ¿Janit jichhasti cuna bendicionsa imarapquista? —sasaw Esaú yokapajj saraquïna.\nIsaacasti ucjjarojj saraquïnwa: —Nayajj Jacoborojj jumjjaru munañanïñwa churta, take familianacapsti sirviripatwa churaracta, ucjjarusti walja trigonïñapataqui uqhamarac walja vinonïñapataquiw arsuracta. ¿Cunarac jichhasti jumatac lurästi, wawa? —sasaw säna.\nEsaú yokapasti sascaquïnwa: —¿Tata, janit mä sapa bendicionacsa churquitasma? ¡Nayarojj bendiciraquitaya! —sasaw wasitat jacht'asisa wararïna.\nIsaacasti saraquïnwa: “Suma orakenacatjja jayan jacäta, uqhamarac alajjpachat jutir jallutsa.\nEspadamampiw sayt'asiraquïta, jilaman sirviriparaquïyätawa; ucampisa cunapachatejj ch'amanëjjäta, ucapachasti jupatjja khespjjaraquïtawa” sasa.\nUcat ucsarusti Esaojja Jacoborojj uñisïnwa, awquipajj bendición churatapata, saraquïnwa: “Awquejjajj niya jiwjjani, uca khepatsti, Jacob jilajjarojj jiwayäwa” sasaw amtascäna.\nCunapachatejj Rebecajj Esaú yokapan uqham amtascatap yatïn ucqhasti, Jacob wawaparuw jawsayani, saraquïnwa: —Esaú jilamajj jiwayañ amttam, uqhamat cuntejj lurcta uc phoksusiñataqui.\nUcatpï, wawa, sum ist'ita. Jichpach Labán jilajjan utapar sarjjam, jupasti Harán tokenwa jacaraqui.\nUcan jacaraquim mä kawkha maranaca, jilaman colerapajj pasañapcama,\nuqhamaraqui cuntejj lurcta uca armañapcama. Ucapachaw avisayäma cuttanjjañamataqui. ¡Janiw panpach wawanacajj mä urunac apt'asiñ muncti! —sasa.\nUcjjarusti Rebecajj Isaacaruraquiw säna: —Karitäjjtwa aca hitita warminacampi jacañataquejja, cawquïrinacampitï Esaú yokasajj casarasqui ucanacampejja. Jacobotejj mä hitita warmimpi casarasiraquispajja, cawquïrinacatejj aca Canaán oraken jacapqui ucanacampi, ucapachajja walïspaw jiwjjañajjajja —sasa.


Bible in one year - Aymara Bible 1997 - July 3\n1. Davidan, Salomón yokapasti, Tatitu Diosan yanapapampejja reinopjja sumwa utt'ayasïna, ucatsti ch'amapajj juc'ampiwa jiljjatäna.\n2. Ucatsti take Israel jakenacaruw jawsäna: soldadonacapan jilïrinacaparu, reyir yanapiri jach'a jilïrinacaru, uqhamarac familianacata take jilïrinacaru, qhitinacatejj Israel marcan jilïrinacäpqui ucanacaruraqui.\n3. Ucatsti take uca jakenacampejj Gabaón chekaruw sarapjjäna cawqhantejj santuariojj jicjjatascäna ucaru, ucanwa jicjjatasïna Diosamp Jiquisiñ Carpajja, ucsti Diosan sirviripa Moisesaw wasarana lurayäna.\n4. Ucampis Davidaw Diosan arcapjja apatayna Queriat-jearim sisqui uca chekata, cawqharutejj jupajj mä cheka waquichcäna uca chekcama, jupasti Jerusalén marcanjja mä carpwa waquichäna.\n5. Uri chachan Bezaleel yokapa qhititejj Hur chachan allchhiparaquïna, ucajj broncet lurcäna uca altarasti Gabaón chekanaracwa jicjjatasiraquïna, Tatitun Carpapa nayrakatana. Salomonampi take jakenacampejja uca chekaruw jisct'asiri sarapjjäna.\n6. Salomonasti broncet lurata altar patjjaruw mistüna, uca altarasti Tatitun nayrakatapancänwa, Tatitumpi Jiquisiñ Carpa nayräjjapana, ucatsti jupajj uca patjjarojj waranka loktäwinacwa take naqhantayasina churäna.\n7. Ucatsti uca pachpa arumaraquiw Diosajj jupar uñstäna, ucatjja aqham sänwa: —Cuntï jumajj muncta uca mayita, nayasti jumarojj churämawa —sasa.\n8. Salomonasti Diosarojj saraquïnwa: —Jumasti David awquejjarojja suma munasiñamampiwa uñjtajja, nayarusti jupa lantiraquiw reyit utt'ayaraquistajja.\n9. Jichhasti Dios Tatitu, cuntï David awquejjaru arscäyäta ucjja phokhamaya, jumajjaya nayarojj reyit utt'aychistajja lak'ar uñtata walja jakenacjjarojja.\n10. Jichhasti yatiñ cancañampi, uqhamarac ch'iqhi chuymampi churita aca marcar apnakañajjataqui; ¿qhitis aca jach'a marcamarojj apnakaspajja? —sasa.\n11. Diosasti Salomonarojj saraquïnwa: —Juman uca mayitamarojja jaysämawa, janiraquiw mayctati kamir cancaña, yänacsa, ni jach'achatäñanacsa, ni uñisirinacaman jiwayatäñapsa, ni walja maranaca jacañsa, jan ucasti maytawa yatiñ cancañampi, ch'iqhi chuymampi marcajjaru apnakañamataqui, cawquïr marcajj-jjarutejj nayajj reyita utt'aycsma ucaru.\n12. Nayasti churämawa yatiñ cancañampi, uqhamarac ch'iqhi chuymampi, ucjjarusti nayajj churaraquïmawa kamir cancañampi, yänacampi, uqhamarac jach'aru aptatäñampi, ucsti janiw catokapcänti jumat nayra reyinacajja, ni jumat khepa reyinacasa catokapcaraquiniti —sasa.\n13. Ucatsti Salomonajj Gabaón chekanquir santuariotjja Jerusalén marcaruw cutawayjjäna, ucatsti Diosamp Jiquisiñ Carpata cuttanjjasinjja, Israel marcwa apnakäna.\n14. Salomonajj tantachänwa carronaca, uqhamarac caballjjat jaliri chachanaca. Jupansti waranka pusi patacani carronacaw utjäna, uqhamarac tunca payani waranka caballjjat jaliri chachanaca, ucanacsti carronacampi nuwasiñataqui wact'ayata cuartelanacataquiw jaljäna, uqhamarac Jerusalenan reyin guardiapataquisa.\n15. Reyejj Jerusalenanjja utjayänwa walja kollkenaca, uqhamarac korinaca kalanacar uñtata; ucatsti utjayaraquïnwa walja cedro lawanaca, cunjämatï higo alinacajj pampana utjquejja uqhama.\n16. Caballonacasti Salomonatakejj Muzri, uqhamarac Cilicia marcanacata apayanitänwa, reyin aliri jakenacapajj qhayatwa alanipjjerïna.\n17. Egiptot apayanita mä carrojja sojjta pataca kollkenacänwa alapajja, uqhamarac mä caballojj pataca pheska tuncani kollkeraquïn alapajja. Ucatsti take hititanacan, uqhamarac sirionacan reyinacapajja Salomonan aljirinacapat alasipjjerïna.\n1. Salomonajj Tatitutaqui mä templo lurañwa amtäna, uqhamarac jupataquisa palaciopa lurayañaraqui.\n2. Ucataquisti wact'ayänwa pakallk tunca waranka k'epnakerinaca, uqhamarac quimsakallko tunca waranka kala ch'iyirinaca, jupanacajj kolluna irnacapjjañapataqui, ucatsti quimsa waranka sojjta pataca lurayir jakenaca uca lurañanaca sarayapjjañapataqui.\n3. Ucatsti Salomonajj Tironquir Hiram reyirojj yatiyänwa qhitanacap tokejja, aqham sasa: “Jumajj cunjämtï David awquejjampejja lurcäyätajja uqhama luraraquim, jumajj awquejjarojj cedro madera apayanïyätajja, reyi utap lurayascän ucapachajja.\n4. Nayajj mä templo Tatitu Diosajjataqui lurayäjja, jupar loktañajjataqui, jupar jach'achañataqui, perfumenaca nact'ayañajjataqui, jupataqui wiñay seke t'ant'anaca loktañajjataqui, uqhamarac alwasa, jayp'usa sacrificionac nact'ayasina loktañjjataqui, samarañ urunacana, phajjsi kallta urunacana, uqhamarac Tatit Diosar jach'achañataqui yakha fiestanacansa, ucanacasti lurasipuniwa Israel marcanjja.\n5. Cawquïr templtejj luraycä ucajja wali jach'äñapawa, nanacan Diosajjasti take diosanacat sipansa wali jach'awa uca laycu.\n6. Ucampis ¿qhitis mä templo lurayañar uchasispajja, alajjpachatejj jach'ätap laycujj jan catjjäsirjamäcchi ucajja? ¿Qhitïtsa nayajj mä templo lurayañataqui, jupar jach'achañataqui incienso naqhayañataquiquisa lurayirista ucasa?\n7. Uqhamasti, qhitanitaya korita, kollketa, bronceta, hierrota, púrpura sat telata, wila telata, uqhamarac wila morada telata, irnakañ sum yatqui uca jakenacaru. Uqhamarac yatiraquispan talladonaca luraña nayan sirviri sarayirinacajjampi chica, Judá orakena, uqhamarac Jerusalén marcansa, jupanacsti David awquejjaw lurapjjañapataqui jaytawayi.\n8. Uqhamaraqui Líbano kollunacat cedro, ciprés, sándalo maderanac apayanita, nayajj yattwa sirvirinacamana Líbano kollunquir maderanaca suma qhuchhuña yatipjjatapa. Nayan sirvirinacajjasti juman sirvirinacamarojj yanapaniwa,\n9. uqhamata walja maderanaca waquichapjjañapataqui, nayajj templo luraycä ucajja jach'äñapawa, uqhamarac wali muspharcañaraqui.\n10. Ucampis jumajj yatim, nayajj irnakerinacamarojj mank'añjja churäwa, madera qhuchhurinacarusa, pusi millona pusi pataca waranka litro trigonaca, mä ucqharaqui cebadanacsa, pusi pataca pusi tunca waranka litro vinonaca, mä ucqharaqui aceitenacsa churä” sasa.\n11. Ucatsti Tironquir Hiram reyisti Salomonarojj mä cartwa apayanïna, aqham sasa: “Tatituw jumarojj reyita utt'aytam israelitanacjjaru, jupajj marcaparu munatap laycu” sasa.\n12. Ucjjarusti sascaquïnwa: “¡Israelan Tatit Diosapajj bendicitäpan, jupaw alajjpachsa acapachsa luri, juparaquiw David reyirojj churaraqui mä wali yatiñan wawa, uqhamarac yatichata, ch'iqhiraqui, jupasti Tatitutaquejj mä templo lurayani, uqhamarac mä palacio jupa pachpataquisa lurayasiraquini!\n13. Nayasti wali yatiñani, ch'iqhi chacha qhitansma, Hiram sata jupajj sumwa yati lurañjja.\n14. Jupasti Dan tributa saraker warmin wawapawa, uqhamarac awquipajja Tironquiriraqui. Jupasti yatiwa luraña korita, kollketa, bronceta, hierrota, kalata, maderata, púrpura telata, uqhamarac wila morada telata, linot luratatsa, uqhamarac wila telatsa, uqhamaraquiw yatiraqui take casta figuranaca tallaña, uqhamaraquiw luraña yatiraqui cunayman amtäwinaca waquichaña, juman yatir chachanacamasa mayipcani ucanacataquisa.\n15. Uqhamasti, tata, apayanimay sirvirinacamarojja trigo, cebada, aceite, uqhamarac vinsa, cunanactejj jumajj churañ munapquista ucanaca.\n16. Uccañcamasti nanacajj Líbano kollunjja maderanacjja qhuchhusipcäwa, kawktï jumajj muncäta ucqha, ucatsti nanacajj aparapipjjaraquïmawa balsanacata jach'a kotanjama, Jope marcacama. Ucqhatsti jumaw apayasjjäta Jerusalén marcacama” sasa.\n17. Ucatsti Salomonajj Israel marcan jaya jakenacajj utjapcäna ucanacwa jacthapiyäna, Davidajj uca pachpa jaqhuyaraquïna uca khepata, ucatsti pataca pheska tunca quimsani waranka sojjta patacani jakenacaw utjatayna.\n18. Jupanacatjja pakallk tunca waranka k'epirinaca, quimsakallk tunca waranka kala ch'iyirinaca kollunacan irnakapjjañapataqui, uqhamarac quimsa waranka sojjta patacani capatazonacwa chhijlläna, jupanacajj jakenacar lurayapjjañapataqui.\n1. Diosajjay, Tatitur jan uñt'ir jakenacaw orakemarojj mantantanipjje, kollan templomaruw ñankhachapjje, Jerusalenarusti t'unjat marcaruw tucuyapjje.\n2. Uywatanacaman amayanacapjja, allkamärinacan mank'añapataquiw jakonucupjje, arquirinacaman janchipsti, orakenquir animalanacan mank'añapataquiw liwtapjje.\n3. Jerusalen thiyanacanjja, umar uñtat wilanacap wartapjje, janiw jiwatanacar p'amp'iris utjquiti.\n4. Nanac jac'an utjir marcanacan larusiñapäpjjtwa; nanacar muyuntirinacan sawcasiñapäpjjaractwa.\n8. Cunapachatï reyejj taripäwin kont'asi ucqhajja, maya uñcatasaquiw cunatejj jan walïqui ucjja catji.\n9. Janiw qhitis siscaspati: “Chuymajj-jja k'omachastwa, take juchatsa k'omäjjtwa” sasajja.\n1. Judeanquir apostolonacampi iyawsirinacampejj yatiyapjjänwa, jan judiöpquis uca jakenacan Diosan arunacap catokapjjatapa.\n2. Cunapachatï Pedrojj Jerusalenar cuttanjjäna ucqhajja, circuncidañ muniri judío iyawsirinacajj Pedrorojj jan walit uñt'apjjäna,\n3. jisct'apjjaraquïnwa: —¿Cunats jumajj sarta jan judiöpquis uca jakenac taypiru, ucatsti jupanacamp chicarac mank'aractajja? —sasa.\n4. Ucatwa Pedrojj jupanacarojj yatiyäna kalltatpacha, take cunatejj lurascäna ucanaca. Jupasti saraquïnwa:\n5. —Nayajj Jope marcan oración lurascäyäta, ucatsti mä unañchäwi uñjta. Uca uñjäwisti aqhamänwa: Pusi esquinat chint'ata mä jach'a k'epir uñtataw alajjpachat naya jac'aru warcoktanïna.\n6. Ucansti utjänwa acapachanquir pusi cayuni ajjsarcañ animalanaca, take cast asirunaca, uqhamarac jamach'inacasa.\n7. Ucatsti mä arwa ist'ta, nayaru aqham siri: ‘Pedro, sartasim, jiwarayam, ucat mank'araquim’ sasa.\n8. Nayasti ucjjarojj sistwa: ‘Janiw Tata. Janipuniw cunapachas cuna jan mank'añ k'añu animalanacsa mank'erïcti’ sasa.\n9. Ucatsti wasitatwa alajjpachat mä arojj nayar sanitu: “Cuntï Diosajj k'omachqui ucjja, jan jumajj ‘k'añuw’ samti” sasa.\n10. Ucasti quimsa cutiw uqham lurasi. Ucatsti wasitat alajjpachar cutcatawayjjäna.\n11. Ucapacharaquiw quimsa chachajj cawqhanccäyättejj uca utar purinipjjäna. Jupanacasti Cesareatpach qhitanitäpjjänwa nayar thakeri.\n12. Kollan Ajayusti situwa: ‘Saram jupanacamp chica, jan pächasisa’ sasa. Aca sojjta jilatanacasti nayamp chicaraquiw sarapjjäna. Ucatsti mä jaken utaparuw mantapjjta.\n13. Jupasti yatiyapjjetuw cunjämtï utapan mä angelar uñjcatayna uca. Uca angelasti sayt'asisina juparojj sataynawa: ‘Jope marcar chachanac qhitam ucatsti Pedro sat Simonar jawsayanim.\n14. Juparaquiw sätam cunjämtï jumasa, familiamas khespiyasiñamäqui ucjja’ sasa.\n15. Nayan parlañ kalltquïpanwa Kollan Ajayojj jupanacjjar sarakani, cunjämtï kalltan jiwasanacjjar jutcäna uqhama.\n16. Ucapachaw nayajj aqham siscän Tatitun uca arunacapat amtasta: ‘Juanajj chekpachans umampiw bautisäna, ucampis jumanacajj Kollan Ajayumpi bautisatäpjjätawa.’\n17. Diosatejj jupanacar churaracchi jiwasanacajj Tatit Jesucristor iyawsapctan ucanacarjama ucajja, ¿qhitiraquït nayasti Dios contra sayt'iristi? —sasa.\n18. Ucanac ist'asinsti Jerusalenanquir jilatanacajj amuct'apjjewa. Diosarusti aqham sasaw yupaychapjjaraquïna: —Uqhamajj jan judiöpquis uca jakenacarojj Diosajj arrepientisiñjj churaraquiwa wiñay jacañanïpjjañapataqui —sasa.\n19. Cunapachatejj Estebanar jiwayapcän ucapachajja, Tatitur arquir maynïr iyawsirinacarojj t'akhesiyasaw arcnakapjjaraquïna. Ucatwa yakhepanacajj Chipre, Fenicia, uqhamarac Antioquía ucsanacar jaltjjapjjäna. Ucansti jupanacajj judionacaruquiw Tatitjjatjja parlapjjäna.\n20. Chiprenquir, uqhamarac Cirenenquir mä kawkha iyawsirinacaw Antioquiar purisina, jan judionacäpquis ucanacar parlapjjaraquïna, Tatit Jesusanaqui khespiyasiñajj utjatapata.\n21. Tatitun ch'amapasti jupanacampïnwa. Ucatwa walja jakenacajj Tatitur iyawsapjjäna, take jan wali luräwinacap apanucusa.\n22. Jerusalén iglesianquirinacasti ucanac yatisinjja, Bernabearuw Antioquiacam qhitapjjäna.\n23. Antioquiar purisinjja, Bernabeajj wal cusisïna, cunjämtï Diosajj jupanacar bendiscatayna uc uñjasajja. Jupanacarusti ewjjt'awayiwa: “Take chuymamp Tatitur arcapjjam” sasa.\n24. Jupasti asqui jakënwa, Kollan Ajayun phokt'ata, iyawsañaniraqui. Uqhamïpanwa walja jakenacajj Tatiturojj mayachasjjapjjäna.\n25. Uca khepatsti Bernabeajj Tarsoruw saräna, Saulor thakeri. Jicjjatasinsti, Antioquiaruw irpanïna.\n26. Ucansti iglesiampejj mä maraw ucancäna, walja jakenacar yatichasa. Uca Antioquianwa iyawsirinacarojj nayrakatajj: “Cristor arquirinaca” sasa sutichapjje.\n27. Ucürunacansti mä kawkha profetanacaw Jerusalenat Antioquiar jutapjjäna.\n28. Uca profetanacat maynïriw utjäna Agabo sutini. Jupasti jilatanac taypin sayt'asisinwa Kollan Ajayu toke jupanacar yatiyäna: “Mä jach'a mach'aw take oraker jutani” sasa. Ucasti Claudio sat jach'a jilïrin urunacapanwa phokhasïna.\n29. Ucatwa Tatitur arquiri Antioquianquir jakenacajj amtapjjäna mä yanap apayañatac Judeanquir jilatanacaru, cunjämatejj sapa mayni jupanacan utjcän uqhamarjama.\n30. Apthapisinsti, uca ofrendanacjja apayapjjänwa Judea marcan jilïrinacaru, Bernabeampi Saulompiw apapjjäna.


Deuteronomio 8 - Holy Bible [Aymara Bible 1997] - (Deu 8)\n“Cawquïri camachi arunactï jichha uruna churapcsma ucanac phokhañataqui suma chuyma uscupjjam, uqhamata cawquïri oraktï Diosajj jumanacan awquinacamar churä siscäna ucar mantasin jacapjjañamataqui, mä jach'a marca tucupjjañamataquiraqui.\nUcatsti amtasipjjaraquim cawquïri thaquinjamtï Tatitu Diosamajj irpanipjjtam wasarana pusi tunca maranaca sarnakayasa jumanacar yant'añataqui, uqhamaraqui yatichañataqui, uqhamata amtäwinacam uñt'añataqui, camachi arunacajj phokherjamäpjjtati jan ucajj janicha uc yatiñataqui.\nDiosajj walsa t'akhesiyapcchïyätam mank'atsa awtjayasa, jupajj maná sat mank'aña churapjjäyätam, cawquïri mank'añtï jan jumanacasa ni awquinacamasa uñt'apcän ucanaca, uqhamat jumanacar uñacht'ayañataqui jakejj jan t'ant'a sapampiqui jacatapa jan ucasti take cawquïri arunacatï Tatitu Diosan lacapat mistqui ucanacampi jacataparaqui.\nUca pusi tunca maranac sarnakasajja janiw isinacamas thanthascänti ni cayunacamas p'usurcaraquïnti.\nAmuyasipjjamaya, cunjämsa mä awquejj wawaparojj ewjje uca quipcaw Tatitu Diosamajj jumanacaru ewjjapjjäyätam.\nPhokharaquim Tatitu Diosaman camachi arunacapjja, ucatsti jach'añchapjjaraquim, cawquïri yatichäwinactï churapctam uqhamar arcasa.\nDiosasti mä suma orakeruw irpapjjätam, cawqhantï jawiras jalasqui, jalsunacas vallenacana kollunacansa jalasqui uca orakeru.\nUca orakenjja achuraquiwa trigo, cebada, uva, higo, granado, olivo, uqhamaraqui misq'is utjaraqui.\nUca marcansti jumanacajj janiw mank'atjja t'akhesipcätati ni cunas pist'apcätamti; kalanacapatsa hierro metalanac apsupjjäta, kollunacapatsti cobre apsupjjaraquïta.\nUcatsti cunapachatï mank'asjjapjjäta sist'asjjapjjaraquïta ucqhajj Tatitu Diosamaruw yupaychapjjäta uca suma orake jumanacaru churatapata.\n“Tatitu Diosamatsti janipun armasipjjamti, janirac armasipjjamsa camachi arunacapa, arsutanacapa, leyinacapsa jichha uruna churapcsma ucanac phokhañsa.\nCunapachatejj jumanacajj mank'apjjäta sist'asipjjaraquïta, ucatsti uca suma lurat utanacana jacapjjaraquïta,\nuqhamaraqui vacanacamsa, ovejanacamsa jiljjattir uñjapjjaraquïta, korimsa, kollkemsa take yänacamsa,\nucatsti jan jumanacajj jach'a jach'a tucupjjamti ni Tatitu Diosamatsa armasipjjamti, cawquïri Diosatï Egipto marcat irpsunipjjtam, cawqhantï esclavot sarnakasipcäyät ucata.\nCawquïri Diosatï irpanipjjtam uca jach'a ajjsarcañ wasaranjama, venenon asirunacani, escorpionanacan phokhantata, cawqhantï umas jan utjcäna uca cheka, ucampisa Tatitu Diosajj mä karkat uma jalsuyäna jumanacan umañanacamataqui.\nUcatsti wasaranjja maná sat mank'a mank'ayapjjtam, cawquïri mank'tï jumanacan awquinacamajj jan uñt'apcäna, jupanacan llamp'u chuymanïñ yatekapjjañapataqui, uqhamwa ucanacajj jumanacan asquimataquiraquïnjja.\n“Janiraqui ucatjja chuymanacaman amuyapjjaraquimti: ‘Aca take yänacjja jiwasan ch'amanacasampiw jicjjatasisctan’ sasa.\nJan ucasti Tatitu Diosamat amtasipjjam, juparaquiw uca yänac jicjjatañataquejj ch'am churapjjtam, uqhamatwa jumanacampi phokhasi cawquïri arust'äwirutï awquinacamampi mantawaycäna ucanacajja.\n“Ucatsti jumanacatï Tatitu Diosamat armasipjjäta, yakha diosanacan khepaparaqui arcapjjäta, ucanacarus quillt'asipjjaraquïta ucqhajj nayajj chekpachanwa sapjjsma, take jumanacajj t'unjatäpjjätawa.\nCunjämtï Diosajj t'unjcani cawquïri marcanacatï sarnakäwinacaman jicjjatasini ucanacarojja, uqhamaraquiw jumanacajj t'unjatäpjjäta Tatitu Diosar jan ist'atanacam laycu.


Saminchat jamuqanakax Manila markax Segunda Guerra Mundial ukatx kunjamas qhiparxatayn taqi ukanak uñt’ayi · Global Voices Aymarata\n(es) ukan jaqukipiri\tVíctor Sánchez Candela\nJaqukipäw uñt'ayata/apkatata 18 Anata phaxsi 2016 14:41 GMT\nAka blog ullart'apxañäni Malagasy, Español, বাংলা, Ελληνικά, 繁體中文, 简体中文, македонски, English\nNayra Asamblea Legislativa jach'a uta, ch'axwawitx akhamaw uñjasi. Jamuqa: Boletín oficial Filipinas jilïr irpirin jamuqata.\nManila markax ejército japonés ukamp muyuntataw Segunda guerra Mundialanx jiqhatasina. 1945 uka qallta maranx, tropas estadounidenses ukhamarak felipinankir guerrillero-nakampix alist’apxatanwa filipina markata, mä phaxsi wila wartawi utjatapata. Manila markan, wila wartawi utjatapatx, aka payir markax, q’ala t’unjataw uñjasiwayatana.\nPaqall tunk maranak amtasa wila wartawi utjatapatxa, felipina markankir Gobierno-x 2015 maranx portal tuqi walja jamuqanak\nukhamarak vídeos, reportajes, mapas, testimonios ukat yaqha yatiyäwinakamp wila wartaw utjawit uñist’ayawayi. Uka jamuqanakanx taqi kast saminchat utanakaw uñsti ukhamarakiw wila wartäwinakas uñist’ayasiraki Manilla markata.\nAka ch'axwäwinx 100,000 jaqiruw jiwayapxatana ukhamarakiw q’ala t’unjata gobierno utanakax jiqhatasïna. Web uka\ntuqin yatiyi kunjamas markax wila wartawinxa jiqhatasina:\n100,000 filipinuw jiwapxi, jilïr marka irpirin jach'a utapax laqayar tukuyatawa ukat Manila markax janiw Perla del Oriente ukhamakqhiti. Kunjamatix ciudad ilustre ukham uñt’atanwa aka markaxa, ñakijay wali uñt’atachinaxa jichhasti laqayar tukutaw jiqhatasiwayi.\nPatrimonio europeo de Manila ukax janiw utjxiti chhaqhawayxiw wila wartawi utjatapata(kunatix nayra pachax kimsa patak maraw Filipina markax colonia española uykhamanwa) sasinw web yatiyirix yatiyaraki ukat sarakiwa:\nFilipinunakax piezas culturales, ukhamarak mä markaxamax identidad apt’asiwayapxiwa. Ukat gobiernunkir jach’a utanakas t’unjataw jiqhatasiwayapxi, ukhamarak jach’a yatxatañ utanaka, cultu utanakasa, uka kipkarakiw instituciones emblemáticos uka utanakax t’unjataw\njiqhatasiwayi q’alpach yanakapampi. Ukhamarakiw qhullthapi, utanakax nayrar sartayañataki. Akax sañ muniwa arquitectura europea turkakipaña yaqha estadounidense ukampi kunjamtix jichhax uñjataki ukhama. Yaqhip nayra utanakakiw jichhurun pachpaski.\nYaqhip saminchat jamuqanaka uñakipt’ama, Manila markax wila wartaw qhipatx kunjamas jiqhatasïna. Yaqhip jamuqanakax jichhatarakiwa:\nAka saminchat jamuqan uñjasiw, Estados Unidos markankir pallapallanaka wila wartawin, Manila markana.uñist’ayiw: Filipinas marka irpirin Boletín Oficial uksat jamuqax apsutawa.\nManila, ruinas uksan jamuqanakapa. Jamuqa: Filipinas marka irpirin Boletín Oficial uksat jamuqax apsutawa.\nPásig jawir palla pallanakax makhatasipki. Jamuqa: Filipinas marka irpirin Boletín Oficial uksat jamuqax apsutawa.\nPalacio Presidencial uka nayrax palla pallanakax jikxatasipxi. Jamuqa:Filipinas marka irpirin Boletín Oficial uksat jamuqax apsutawa.\nPalacio Presidencial uksan japonesankir palla pallanakax marchasipki. Jamuqa: Filipinas marka irpirin Boletín Oficial uksat jamuqax apsutawa.\nBatalla de Manila ukar amtañataki. Jamuqa: Filipinas marka irpirin Boletín Oficial uksat jamuqax apsutawa.\ndocumental tuqinx, amuysnawa kunjam yanqhachatas jiqhatasina aka guerra utjatapatxa:\nUkampirus ejército japonés ukaw wali juchanina walja waranqha jaqinakar jiwayiri, yaqhip historiadores ukanakax juchanchapxanwa ejército estadounidense ukaru, yanqhachatapata utanakaru ukhamarak yaqhip uta qalltatanakarusa, kunatix walja qullqiw inak chhaqhawayi.


Global Voices Aymarata » Irán: Kunawsati uraq khathatix jan walt’ayki, ukhax “televisión ukanx yaqha yatiyäwinakakw yatiyi” · Global Voices Aymarata » Print\nJaqukipäw uñt'ayata/apkatata 14 Lakan phaxsi 2012 12:51 GMT 1\t · Qillqiri Fred Petrossian (es) ukan jaqukipiri\tGabriela Garcia Calderon Orbe, Victoria Tinta Quispe\nCategoria-naka: Medio Oriente & Norte África, Irán, Citizen Media, Desastres, Protesta\nIran markan Provincia de Azerbaiyán Oriental  uksanx pä uraq khathatiw jan walt'aykataynati , 11 uru llumpaqa phaxsit aka 2012 marata, 250 jiwataw utji ukatx niya 1,800 usuchhjatarakiw utji. Uka uraq khathatix 6.4° ukat 6.3° ukhanw khathatawayatayna,ukatx walja jan walt'aw uñst'ayawayi. Iraníes ukankirinakax internet uksaw jan walt'añan jikxatasipk ukanakar wilamp yanaptañatak mayt'asax arst'apxi. Ukapachparakiw iraní ukan television nacional utjiki ukatakiw wal phiñasipxatayna, religioso ukxat aruskpachax uka uraqi khathatiw utjk uka jan walt'äwinakats yatiyaskaspa sasina.\nDamavandiyeh sutinisti qilqt'iwa  [fa]:\nWalja jaqinakaw escombro manqhanakankasipki. Iaran markanx janiw privad canales ukanakax utjiti, ukat estadon canalanakapx religiosos uka wakichäwinakatakw yatiyaspki, jaqinakar yanapt'añatak yanap maykpachaxa. Irán markan Azerbaiyán Oriental sutin jilïr irpirix “Día del Juicio’ ukwa aka uraq khathatix amtayistu sakiw satayna.\nGreen City yapxat'iwa  [fa]:\nJaqinakax escombronakamp q'ala allxatatapxiwa, ukat wal yanap munapxi,[Dua'a Jawshan Al Kabir] ukatw religioso wakichäwinakatw telivisionanakax yanapi. “Abajo Estados Unidos’ [lema]… ukxatw uñacht'ayi.\nAandishe ukasti jan walt'äwinakxatw amuyt'i  [en] akham jiskt'asisina kunats sapa marax ukham jan walt'äwinakt yatiyapacha sasina:\nTaqiniw ukanakx makiptapxatayna….kunats nayrür uraq khathatinakat jan amuyasna….p'inqapuniw uka k'arinakan telivision ukar saratapaxa, ukanx nayraruw mistasñan sasinw arusipxi.\nBidad ukax niya kipka yatiyaw uñt'ayaraki  [fa]:\nJawsañanakas q'ala khuchhuqatawa, chikatpach provinciaw jan walt'äwinki, telivision ukasti religion uka ayunu ukatakw arusisipki, uka uraq khathatit aruskpachaxa.\nURL to article: https://aym.globalvoices.org/2012/08/4594\n Provincia de Azerbaiyán Oriental: http://es.wikipedia.org/wiki/Azerbaiy%C3%A1n_Oriental\n jan walt'aykataynati: http://www.reuters.com/article/2012/08/12/iran-quake-idUSL6E8JC0DW20120812


Global Voices Aymarata » Yänaka: Jist’arat wiriytuq jasak yatintäwi · Global Voices Aymarata » Print\nJaqukipäw uñt'ayata/apkatata 17 Anata phaxsi 2013 16:34 GMT 1\t · Qillqiri Laura Morris (es) ukan jaqukipiri\tAdriana Gutiérrez, Victor Paco Montevilla\nCategoria-naka: Citizen Media, Rising Voices\nKhitinakati wiriw qhananchsupxi, lurapxki ukhamarak apnaqapxi, P2PU (Univerdidad del Peer to Peer)  jichhürunakakiw jist'ar vidiyu  mä jisk’a yatintäw uñstayi. Aka yatintäwix uñstayataw Jist'arat vitiyu Foro  [eng] Foro- sit’arat wiriwut utt’asiwit jallu ch’aqa phaxsin 2012 marana, akatuqina\nAmtan amtäwipax sit’arat wiriwutuqit mä apnaqkay manual uñstayaña, kawkiritix Proyecto Mokolo Lab  [en] layku lurata. Yaoundé-tuqin jach’ jach’a qhatun ukham sutinchata, amuyatanw kunanakati utjkän áfrican cine digitaltuqin luräwinak yatiyäwinak mayachañataki ukhamat cineastanakar uñacht’äyañ ukhamarak kunanakati África markan lurkapx ukhamarak yaqhatuqinakan juk’amptayañatak uñacht’ayäwi. Jichhax uchataskiw mä plataforma digital mä punkutapin (portal único) llikat (red) jasachañatak ukhamat yatiyäwinak laknuqañataki.\nP2PU sit’arat wiriwu qhananchsurinakax mä “Jasak yatintäwi” sutinchat luräw apnaqapxan ukat siman tukuyäwin línean mä yatintäw uñstayañataki. Aka thakix “Jank'a panka”  [en] amuyjaruw lurata, nayrïrx Floss Manuals  [en] qhananchsupänwa, khitinakati mä qawqha urunak mä uñstayirinak tamar mä utan wal irnaqapxañapatak uchäna, mä pankamp jan ukax manual tukuy achump tukuyasa. Akana, akax mä digital yatintäw uñstayañatakiw apnaqatäna.\nBlog de P2PU  [en] jist’arat wiriwu qhananchsurinakax mä “Jasak yatintäwi” sutinchat luräw apnaqapxan ukat siman tukuyäwin línea-n mä yatintäw uñstayañataki. Aka thakix “Jasak panka” amuyjaruw lurata, nayrïrx Floss Manuals qhananchsupänwa, khitinakati mä qawqha urunak mä uñstayirinak tamar mä utan wal irnaqapxañapatak uchäna, mä pankamp jan ukax manual tukuy achump tukuyasa.\nJasak yatintäwinxa, Mick Fuzz, khititi luräw jasachkäna, mä amuy blog-at qilqän yatint luräw qhanachañataki, kunatix jupax amuyiw “aka thakix wali askispaw línea-n mä uñstayir tama yatintiyirinakataki khitinakati digital yatintäw yänak (OERs) uñstayapxi.” Jupax P2PU bloguna  [en] sarantaskakiwa:\nP2PU ukampirus walja yaqha yatintäwinakaniw School of Open  [qalltaw yatiqañ utan;] apkatataraki, kunjamas wali uñt’at qilqatanak Wikipedi-yan qilqaña, jan kuna qulqimp digitale-nak yänakampi wali khusa jamuq katuña, qhisphit software sit’arat siña (código)  apnaqas ist’aw wiriwur apkatañ ukhamarak kunjamas derecho de autor sit’arattuqit apkatañatak apnaqaña [taqpach enlace ukax ingles arunawa].\nURL to article: https://aym.globalvoices.org/2013/02/5418\n P2PU (Univerdidad del Peer to Peer): https://p2pu.org/es/\n jist'ar vidiyu: https://p2pu.org/en/groups/a-look-at-open-video/\n Jist'arat vitiyu Foro: http://xmlab.org/events/symposia/symposia-archive/openvideoforum/\n Proyecto Mokolo Lab: http://mokolo.net/\n “Jank'a panka”: http://www.booksprints.net/\n Blog de P2PU: http://info.p2pu.org/2013/01/23/open-video-course-sprint-in-berlin-for-school-of-open/\n software sit’arat siña (código): https://p2pu.org/en/groups/adding-open-audio-to-video-with-open-source-software/


Bibliajj jan walinakanwa uñjasiwayi\n¿Kuna arutsa liytʼäta? Acholi Afrikáans Albanés Alemán Amárico Armenio Aucano Aymara Azerí Azerí (alfabeto cirílico) Bashkir Batako karo Batako toba Baulé Becol Biak Birmano Bislama Búlgaro Catalán Cebuano Checo Chichewa Chino Tradicional Chino cantonés (tradicional) Chino mandarín (simplificado) Chitonga Chokue Chol Chuvash Cibemba Cingalés Citonga Congo Coreano Criollo de las Seychelles Criollo haitiano Criollo mauriciano Croata Danés Efik Embunda Endebele Endonga Enzema Eslovaco Esloveno Español Estonio Ewé Finlandés Fiyiano Fon Francés Ga Georgiano Griego Groenlandés Guaraní Hausa Hebreo Hiligaynon Hmong (blanco) Holandés Húngaro Iban Ibo Ilocano Indonesio Inglés Islandés Isoko Italiano Japonés Javanés Kabiye Kaonde Kayin sgaw Kazajo Kikamba Kikongo Kikuyu Kiluba Kimbundu Kiniaruanda Kirguís Kiribatiano Kirundi Kisi Kisonge Krío Kurdo Kurdo kurmanyí del Cáucaso Kwangalí Kwanyama Lamba Letón Lhukonzo Lifu Lingala Lituano Luganda Lunda Luo Luvale Macedonio Malgache Maltés Mam Mambue-Lungu Maya Mazateco de Huautla Mizo Moré Ndebele (Zimbabue) Nias Noruego Nyaneka Náhuatl (Guerrero) Náhuatl (Huasteca) Náhuatl (norte de puebla) Oromo Osético Otetela Pangasinán Papiamento (Aruba) Papiamento (Curazao) Persa Pidgin camerunés Pidgin de las islas Salomón Polaco Portugués de Brasil Quechua (Ancash) Quechua (Ayacucho) Quechua (Cuzco) Quechua boliviano Quichua de Imbabura Rarotongués Rumano Runyankore Ruso Samoano Sango Saramacano Sepedi Serbio (Alfabeto cirílico) Serbio (alfabeto latino) Sesoto de Lesoto Shona Sidama Silozi Sranangtongo Suajili Suati Sueco Swajili (Congo) Tagalo Tahitiano Tai Tetun Dili Tigriña Tivo Tojolabal Tok pisin Tseltal Tshiluba Tsonga Tsotsil Tsuana Tumbuka Turco Tuvaluano Twi Tártaro Ucraniano Uhobo Umbundú Uruund Vendal Vietnamita Wallisiano Wayuunaiki Xhosa Yao Yoruba Zandé Zulú Árabe Ñanya Ñemba\nNAYRÏR JANAN PʼEQEÑCHÄWIPA | BIBLIAJJ JANIW CHHAQTAYASIWAYKITI\nKUNAS JAN WALTʼAYÄNA. Biblia qellqerinakasa ukhamarak copiapkäna ukanakasa, papironakaru ukat pergaminonakaruw qellqapjjerïna (2 Timoteo 4:13, MT). * Niyakejjay papironakaru, pergaminonakar Bibliajj luraschïnjja, ¿kunas tiempompejj pasaspäna?\nPapirojj chʼiyanoqtjjakiwa, jankʼakiw qaqarjje ukat janirakiw jayas imañjamäkiti. Nayra Egipto markat yatjjatir Richard Parkinson ukat Stephen Quirke chachanakajj uka toqet akham sapjjewa: “Tiempompejja, papirojj qʼalaw pʼiystasin tukusjje. Papirotï jan sum imasispa ukhajja, qorawrantjjaspawa jan ukajj ñusantjjaspawa. Oraqer allintasispa ukhajja, achakunakana, jiskʼa laqʼonakana ukat janqʼo kʼisimiranakan manqʼantataw uñjasispa” sasa. Jikjjataskäna uka papironakat yaqhepajja, lupiru jan ukajj chʼaranawjaruw uchasïna, ukhamïpansti jankʼakiw tukusjjapjjäna.\nPergaminojj papirot sipansa jukʼamp jayaw aguanti. Ukampis juntʼu cheqaru, chʼaranawjaru, lupiru uchaski ukhajja, jankʼakiw tukusjjaspa. * Maysa toqetjja, jiskʼa laqʼonakaw manqʼantañatak thaqhapjjaraki. Ukatwa nayra qellqatanakajj jichhürunakan jan utj-jjeti. Ukhamajj Bibliatï uka jan walinakampi chhaqtayatasapäna ukhajja, yatichäwinakapajj ukamp chikaw tukusjjarakispäna.\nKUNJAMATSA JAN CHHAQTAYASKÄNA. Judionakar churatäkäna uka Leyirjamajja, reyinakajj Biblian nayrïr phesqa libronakapwa jupataki copiasipjjañapäna (Deuteronomio 17:18, NM). Ukhamarusa, copiañ toqet yatjjattʼatanakajj walja copianakwa Qollan Qellqatanakat lurapjjäna. Jichha pacha nayrïr 100 maratakejja, Israel markpachanwa sinagoganakan utj-jjäna ukhamarak Macedonia markansa utjarakïnwa (Lucas 4:16, 17; Hechos 17:11). ¿Kunjamatsa uka nayra qellqatanakajj jichhürunakan utjaskakpacha?\nRollos del mar Muerto sat nayra qellqatanakajja, qarqa pʼiyanakanwa wakullanakar imata jikjjatasiwayi.\nMachaq Testamento qellqatat yatjjatata Philip Comfort chachajj akham siwa. “Judionakajj Qollan Qellqat rollonakjja, wakullanakaruw imapjjerïna” sasa. Cristianonakajj ukhamarakwa lurapjjäna, ukatwa nayra qellqatanakajj ñeqʼet lurat wakullanakana, yänak imañ jiskʼa utanakana, qarqa pʼiyanakana ukat waña cheqanakan jikjjatasiwayi.\nKUNJAMSA UKAJJ YANAPTʼAWAYI. Walja nayra qellqatanakaw jichhakamajj Bibliat utjaski. Ukanakat yaqhepajj 2.000 jila maranakaniwa. Janipuniw yaqha ukham nayra qellqatanakajj utjkiti.\n^ tʼaqa 3 Papirojj qellqañatakiw apnaqasi, ukajj uman jakir alit luratawa ukat uka pachpa sutinirakiwa. Pergaminosti, uywanakan lipʼichipat luratarakiwa.\n^ tʼaqa 5 Amuytʼañataki, Estados Unidos markajj mä markjam yaqhaqtjjäna ukhajj mä documentow pergaminor qellqasïna. Ukampis niya 250 maranak qhepatjja, uk qellqatajj janiw liytʼañjamäjjänti.\nMä joyaw basura taypit jikjjatasïna


Cunjämatï mä marcajj jan perkanïcasina jan walt'añancquejja, uqhamawa qhititejj jupa pachpa jan suma sarnakañ yatqui ucajja.\n Ucatpï munat jilatanaca, sapa maynis jumanacatjja janc'aquïñapaw ist'añataqui, ucampis janiw janc'aqui cunsa parlañapäquiti ni colerasiñapäcaraquisa. Colerat jakesti janiw cunatejj Diosataquejj sumäqui ucjja lurquiti. Uqhamapï jumanacajj cunatejj k'añüqui ucjja apanucupjjam, uqhamarac jan walinacas wali phokhantatäqui ucsa. Cuna arunacatejj jumanacan chuymanacaman yapuchatäqui ucjja llamp'u chuymampi catokapjjam, uca arunacasti ch'amaniwa almanacam khespiyañataquejja.\n Jisc'aruy tucupjjam Diosataquejja, uqhamat jupajj jumanacar horasaparu jach'ar aptañapataqui. Take llaquisiñanacamsti Diosar jaytapjjaraquim, jupasti jumanacatjja llaquisiraquiwa. Wali amuyt'asirïpjjam, janc'aquïpjjaraquim, jumanacar uñisir Supayasti mä leonar uñtataw warart'asisa sarnakasqui qhitiru mank'antañataquisa.\n “Maynejj cuntï munqui uc lurascaquispawa” sapjjewa, ucampis janiw take cunas asquïcaraquiti. Nayatejj cuntï muncta uc lurasquiristjja, ucampis nayajj janiw cunampis apnakayasiñajjäquiti. Chekapunïsquiwa cuntï sapqui: “Mank'ajj puracataquiwa, puracasti mank'ataquiraqui” sasajja; ucampis Diosajj paypachwa tucjani. Janiw janchejj wachoka juchataquïquiti, jan ucasti Tatitutaquiwa, Tatitusti janchitaquiraqui. Cunjämtï Diosajj Cristo Tatituru jactayqui uqhamaracwa jiwasarojj ch'amapampejj jactayistani. ¿Janit yatipcta janchinacamajja Cristoncatapa? ¿Uca Cristonquir janchisti apakasin mä jan wali sarnaker warmirusti churaraquiristti? Janiw cunäquipansa uca lurañajj waquiscaspati. Jan ucajj ¿janich jumanacajj yatipcta cunapachatï mä jan wali sarnaker warmimpi wachoka juchan sarnake ucqhajj mä sapa janchiqui tucjjapjjatapjja? Diosan Arunacapasti saraquiwa: “Panpachanejj mä sapa janchiquiw tucjjapjje” sasa. Cunapachatejj mä jakejj Tatitur catuyasi ucqhajj uca jakempi Tatitumpejj ajayunjja mayaquëjjaraquiwa. Jithektapjjam wachoka jucha lurañatjja. Cawquïr yakha jucha lurañasa janiw janchimpi luratäquiti, ucampis wachoka jucha lurañajj pachpa janchimpi jucha lurañawa. ¿Janit jumanacasti yatipcta jumanacan janchinacamajj, cuntejj Diosajj churapctam uca Kollan Ajayun utjäwipätapsti, uqhamaraqui Kollan Ajayus jumanacan jacatapsa? Jumanacajj janiw jumanacpachata munañanïcjjapjjtati, jan ucasti Diosaw jumanacarojj jila alampi alapjjtam. Ucatpï Diosarojj wakaychapjjañamajja janchinacamana, ajayumana ucanacasti Diosancaraquiwa.\n Diosaw jach'a ch'amapampi churistu take cuntejj jacañataqui munctansa ucanacjja, uqhamarac jupar munañsa churaraquistu, qhititejj jach'a ch'amapampi, uqhamarac muspharcañ luräwinacapampi jawsquistu ucar uñt'ayasajja. Ucanac toketaracwa, arsüwinacapsa churistojja, uca arsüwinacapasti wali jach'anacawa, wali asquiraquiwa. Uqhamata jumanacajj uca Diosan arsüwinacap toke cunatejj Diosan utjqui uca catokapjjañamataqui, acapach k'añu yänacatsti jaltjjapjjañamaraqui. Ucatpï ch'amacht'asipjjañamajja iyawsatanacamarojja suma luräwinacampi yapjjatapjjañamataqui; suma luräwinacarusti amuyt'asiñampi; amuyt'asiñarusti, jumanacpach suma sarnakañampi; jumanacpach suma sarnakañarusti, llamp'u chuymampi; llamp'u chuymanïñjjarusti, Diosar munañampi; Diosar munañarusti, jilapurjam sarnakañampi; jilapurjam sarnakañarusti, munasiñampi. Jumanacantejj take acanacajj utjanejja, ucatsti ucjja sum jilayapjjaraquïta ucqhajja, jumanacan jacañamajj janiw inamayataquïcaniti, janiraquiw inamayataqui Tatiturus uñt'apcaraquïtati. Ucampis qhitintejj acanacajj jan utjqui ucajja, mä juyqhump sasiwa; nayra juchanacapat perdonatätapsa armjjaraquiwa. Ucatpï jilatanaca, Diosajj jumanacar jawsapctam, uqhamarac ajllipctam ucanjja sum sayt'apjjañamajja; jumanacatejj take acanaca lurapjjäta ucqhajja janipuniw aynacht'apcätati. Uqhamatwa jumanacarojj churasiraquini jiwasan khespiyiri Jesucriston wiñay marcapar khespita mantapjjañamajja.\n Jichhajj jilatanaca, ch'amañchasipjjam Tatitumpi, uqhamarac jach'a ch'amapampisa. Jarc'akasipjjam take armanactejj Diosajj churapctam ucanacampi, Supayan c'ari arunacaparu atipjañataqui. Janiw jakenac toketi nuwasctan, jan ucasti alajjpachanacanquiri ñankha ajayunac tokewa, qhitinacatejj aca ch'amac oraken munañampi apnakapqui ucanac contraw nuwastanjja. Uqhamajj catjjarupjjam kawkha armanactejj Diosajj churapctam ucanaca, uqhamat jan wali urun atipjapjjañamataqui, uqham lurasinsti juc'amp ch'amani sayt'apjjañamataqui. Ch'amani sayt'asipjjam, cheka cancañampi wac'antata, ucatsti cheka sarnakañampi imt'atäpjjaraquim cunjämtejj mä soldadojj armadurampi pechopat imt'asquejj uqhama. Sumancañ arunac parlañatac waquichasipjjam, cunjämtejj mä soldadojj waquichasi zapato uscusisinjja uqhama. Ucatsipansa, iyawsañanacamajj mä escudjamäpan, Supayan akquir flechanacapat jarc'akasiñataqui. Khespiyasiñampisti mä cascompjam p'eker uscusipjjam, Diosan arupsti catjjarupjjaraquim mä espadar uñtata cuntejj Kollan Ajayojj churapctam uca. Acanacsti oracionampipuni lurapjjam, Diosar mayisina Kollan Ajayu toke. Uc lurañataquisti janc'aquïpjjam, jan pächasisa, uqhamarac take qhitinacatejj Diosancapqui ucanacataquis Diosatjj mayipjjaraquim. Nayataquis Diosatjja mayipjjaraquim, parlcta ucapach Diosajj nayar arunac churañapataqui, uqhamat take ch'amampi parlañajjataqui, imantatäqui uca khespiyasiñ arunac mayninacar yatiyasa. Diosajj nayarojj aca arunacatjja mä uñt'ayiritjamwa qhititu, ucataracwa jichhas preso catuntatäsctjja. Diosat mayipjjam, nayajj cunjämtejj take ch'amampi aca arunac parlañajjäqui uqham parlañajjataqui.\n Jumanacajj jilatanaca, khespiyat sarnakasiñaru jawsatäpjjtawa, ucampis jan uca libre sarnakasiñ tumpanejj janchin munañaparjam sarnakapjjamti, jan ucasti maynit maynicama yanapt'asipjjañamawa munasipjjatanacam laycu. Takpach leyejj aca mä sapa camachir tucutaquiwa: “Jake masimarojj juma quicparjam munasim” sasa. Ucampis jumanacatejj achjasipjjäta mank'antasipjjaraquïta maynit maynicama ucajja, acatjja amuyasipjjam, jan jumanaccama tucjasipjjañamataqui. Acwa sapjjsma, Ajayun munañaparjam sarnakapjjam, uqhamatjja janiw janchin munañaparjam sarnakcjjapjjätati. Janchin munañanacapasti Diosan Ajayup contrawa, Ajayusti janchin munañanacap contraraquiwa. Maynis mayni contrawa, ucatpï jumanacajj cuntejj munapcta ucjja jan lurapcasmatejja. Ucampis Ajayutejj jumanacar irpapjjstam ucqhajja, janiw leyin amparapancjjapjjtati. Qhitinacatejj jan wali luräwinacan khepap arcapjje ucanacan luräwinacapajj khanaw uñsti. Ucanacasti acanacawa: wachoka jucha lurañanaca, k'añu lurañanaca, vicionaca, yakha diosanacaru yupaychañanaca, laykasiñanaca, uñisisiñanaca, quejanacan sarnakañanaca, celasiñanaca, colerasiñanaca, jupa pachpatac munañanaca, t'akaktasin yakha tamanaca tucuñanaca, envidiasiñanaca, [jake jiwayañanaca,] machañanaca, jiljas mank'añanaca, acanacaru uñtat yakha lurañanacampi. Ewjjt'apjjsmawa, niya sapjjaracsmawa, qhitinacatejj acanac lurapqui ucanacajja janiw Diosan reinopanjja catokatäpcaniti. Ucampis Kollan Ajayun luräwipajja acanacawa: munasiña, cusisiña, samaraña, llamp'u chuymanïña, takempis sumancaña, qhuyapayasirïña, take cunansa phokherïña, llamp'u chuymanïña, janchin munañapar atipjaña. Acanac contrasti janiw cuna leyis utjquiti. Qhitinacatejj Cristoncjjapjje ucanacajja, janchin munañanacapjja ch'accatjjapjjewa ñankha amtañanacampi, uqhamarac munañanacapamp chica. Cunjämtejj Ajayu tok jactanjja, uca pachparaquiw Ajayumpi cuna luräwinacasansa irpayasiñasajja. Janiw jach'a jach'a tucuñasäquiti, uqhamat maynimp maynimp jan walt'ayasiñataqui, jiwascamas janiraquiw envidiäsiñasäquiti.\n Cuntejj parlctas ucajj mayaquïñapaw k'oma yatichäwimpejja. Chuyman jilïrinacasti jan camscayäpjjpan, ajjsart'añani, suma amuyuni, suma iyawsañani, munasiñani, uqhamarac llamp'u chuymani. Uqhamaraqui jilïri warminacajj suma sarnakerïpjjpan. Janiraqui aru apnakerïpjjpati ni machirïpjjpasa. Mayninacataquisti mä sumar uñtatäpjjañapawa. Uqhamat tawak warminacarus chachanacapar munañ yatichañataqui, uqhamarac wawanacapar munañsa. Suma amuyunïpjjañapawa, k'oma chuymaninaca, uqhamarac utapsa sum apnakerinaca, suma chuymaninaca, chachanacaparus ist'irinaca, jan qhitisa Diosan arupatjja jan wali parlañapataqui. Uqhamaraqui waynanacarus waytt'am suma amuyunïpjjañapataquipuni. Juma pachparaqui mä suma uñtäwi uñacht'ayam take cunansa. Yatichañansti cheka cancañampi yaticham, phokhasaraqui, suma parlasaraqui jan qhitins juchañchañapataqui, uqhamatwa qhititejj conträqui ucajj p'enkachat amuyasini, janiraquiw jumanacjjatjja cuna jan wals parlcaniti. Uywatanacarusti ewjjt'am, uywirinacaparu take cunansa ist'apjjpan, janiraqui jupanacarojj ayncatapjjpati. Janiraqui lunthatasipjjpasa, jan ucasti suma cheka jakenacäpjjpan, jacäwinacapajj takens uñjcata, Khespiyir Diosan yatichäwipajj sumätapa yatipjjañapataqui. Diosasti uñachayistuwa qhuyapayasiñapjja khespiyasiñap apanisa take jaketaqui. Uca qhuyapayasiñaparaquiw yaticharaquistu juchampi, acapachar munañampi apanucjjañasa. Ucatsti aca orakenjja mä suma amuyumpi, chekapana Dios chuymaraqui sarnakañasa. Yaticharaquistuwa mä cusiscañ suyt'äwimpi jacañasa, jach'a Khespiyiri Jesucristo Diosajj uñstancani uc suyasina. Jupawa jiwas laycu jiwawayi jan walinacat jiwasar khespiyañataqui, k'omachañataqui, uqhamata jupancañataqui jan karjasisa asqui lurañasataqui. Acanacwa jumajj yatichañamajja, yanapt'asa, uqhamarac take jilïr cancañampi ewjjt'asa jan qhitimpis jisc'achayasisa.\n Jilatanacajja, jumanaca taypinjja janiw waljani yatichirinaca tucuñapäquiti, yatipjjtawa qhitinacatejj yatichapjjtan ucanacajj jan qhuyapt'ayasiñampi taripatäñäniwa. Takeniw walja pantjasïwinac lurtan, ucampis maynitejj arsutapanjja jan pantjascchejja, ucajj cheka jakewa, take janchipsa frenompjamaraquiw apnake. Cunapachatejj caballonacar freno uscunttan ucapachajja, take cuerpopwa apnaksnajja. Amuyasipjjaraquim barconacata, jach'anacäpcchisa, apnaker thayas wali ch'amanïraquïcchejja, ucampis barco apnaker jakejj mä jisc'a timonampiquiw apnake, cawqha chektejj jupajj apañ munqui uca cheka. Uqhamaraquiw lajjrasampejj lurasi. Lajjrasajj jisc'aquiwa janchisanjja, ucampis walja jach'anacwa luraspajja. Mä jisc'a ninajj mä jach'a monte naqhantaspajja. Lajjrajj mä ninampi sasiwa. Mä jan walinac luririwa janchisanqui, ucatsti cuerppachwa k'añuchejja. Pachpa infiernon aktayatawa, ucatsti take jacañasanwa naqharaqui. Jakejj take casta jan wali animalanacwa apnakaspa, jamach'inaca, catarinaca, kota lak'onaca, take ucanacwa apnake, ucampis janiw qhitis lajjrapjja apnakcaspati. Jan atipjcañjama ñankhawa lajjrasajja, janiraquiw apnakañjamäquiti. Venenon phokantataraquiwa. Uca pachpa lajjrampiw Dios awquisarojj yupaychtan, uca pachpa lajjrampiraquiw Diosar uñtasita uscut jake masisarojj ñankhacharactan. Pachpa lacatwa mistu Diosar yupaychañasa, jaker ñankhachañasa. Jilatanaca, janiw uqhamäñapajj waquisquiti. ¿Mä uma jalsutjja mistuspati mojjsa umampi c'allc'u umampejja? Munat jilatanaca, ¿higo alejja aceituna achuspati, jan ucajj uva alisa higo achunac churaspati? Uqhamaraquipï pachpa uma jalsutjja jan mistcaspatejj suma umampi c'allc'u umampejja. Jumanac taypintejj maynejj wali yatiñan utjchejja amuyt'asiriraqui, uñacht'aypan uca yatiñapjja suma sarnakatapampi, llamp'u chuymampiraqui cunjämtï uca yatiñapajj churqui uqhamarjama. Ucampis jumanacatejj chuymanacamjja envidiasiñanacampi c'allc'u tucuyapjjtajja, ucatsti mä cuna laycuqui cunsa lurasipctajja, uqhamajja janiw jach'a jach'a tucupjjañamäquiti uca yatiñanacamatjja, uc lurasinjja jumanacpachaw c'arintasisipcta, ucatsti cunatejj chekäqui uc apanucusipcaractajja. Uca casta yatiñasti janiw Diosat jutquiti, jan ucasti acapach yatiñ cancañaquiwa, jaken amuyt'apaquiraquiwa, pachpa supayat jutaraqui. Cawqhantejj envidiasiñas, jiwasataquic munañas utjqui ucqhanjja, pejjtusiñanacampi jan walt'añanacampiquiw utji. Ucampis qhitinacatejj Diosan yatiñanïpqui ucanacan jacañanacapajj nayrakatajj k'omawa, suma jakenacäpjjaraquiwa, munasirïpjjaraquiwa, suma amuyt'anïpjjaraquiwa, qhuyapayasirïpjjewa, asqui lurapjjaraqui, khanaraqui cuns parlapjje. Qhitinacatejj sumancaña muni ucanacajja take cunsa sumanaracwa luri, uqhamata suma yapu apthapcaspas uqhama mä suma jacaña apthapiñapataqui.


Éxodo 18 - Holy Bible [Aymara Bible 1997] - (Éxo 18)\nMoisesan Jetro sat awcch'ipajj Madián orakenjja sacerdotënwa, jupasti yatïnwa cuntejj Diosajj Moisesataqui, uqhamarac Israel marcataquis lurcän ucjja. Uqhamarac yatiraquïnwa Tatitojj Egiptota apsunitapa.\nCunapachatejj Moisesajj Séfora sat warmiparu qhithanuccäna ucqhajja, Moisesan Jetro sat awcch'ipajj warmiparu, uqhamarac pani wawanacaparojj catokänwa.\nMayni wawapasti Gersón satänwa, ucatsti Moisesajj sänwa: “Nayajj jaya marcanquirïtwa, yakhan orakepanjja” sasa.\nUcjjaru maynïri wawapasti Eliezer sataraquïnwa; Moisesajj saraquïnwa: “Awquejjan Diosapawa nayar yanapitu, uqhamarac khespiyaraquitu faraonan espadapatsa” sasa.\nMoisesasti wasaranjja campamentopjja Diosan kollupa jac'aruw lurasïna. Ucatsti Jetro awcch'ipajj ucaruw jutäna Moisesan warmipampi, uqhamarac wawanacapampi.\nUcatsti Moisesarojj sänwa: —Naya Jetro awcch'imasti, juttwa jumar uñjiri, warmimampi, uqhamarac pani wawamampi uqhama —sasa.\nMoisesasti awcch'ipar catoker mistsunisinjja p'ekepa alt'asinwa aruntäna, jamp'att'araquïnwa. Ucatsti aruntasa catokasinsti carpaparuw mantapjjäna.\nUcanwa Moisesajj awcch'iparu yatiyäna cuntejj Tatitojj faraonaru, uqhamarac egipcionacarus lurcäna israelitanacar arjjatasa. Uqhamarac yatiyaraquïnwa cuna jan walt'añanacatejj thaquin utjcäna, ucampis Tatitojj cunjämtejj jupanacar khespiycäna ucanacsa.\nUqham yatisinsti Jetrojj cusisïnwa, Diosajj qhuyapayasiñapa uñacht'ayasa israelitanacarojj egipcionacan ch'amapat khespiyatapatjja.\nUcat Jetrojj sänwa: —Bendicitäpan Tatitojj, jupawa juma israelitanacarojj khespiyapjjtamjja faraonana, uqhamarac egipcionacan ch'amapampi t'akhesiyatäñatjja.\nUqhamarac jupanacan jach'a jach'a tucuñampi apnakatäñatsa, jichhasti nayajj yatjjtwa Tatitun wali ch'amanïtapa take diosanacat sipansa.\nMoisesan Jetro awcch'ipajj mä uywa Diosaru sacrificio loktasin nact'ayäna, uqhamarac yakha ofrendanacampi uqhama. Aaronampi, israelanquir take jilïrinacampisti sarapjjänwa Moisesan awcch'ipampi cheka Diosan nayrakatapana mank'aniñataqui.\nKhepärmanthisti Moisesajj israelitanacan nayrakataparuw kont'asïna jupanac taypina jan walt'ayasiñanacajj utjatapa uñjañataqui. Ucampis israelitanacajj Moisés nayrakatanjja alwat jayp'ucamaw sayt'at sayapjjäna.\nUcat Moisesan awcch'ipasti, cuntejj Moisesajj israelitanacar lurcän uca uñjasinjja sänwa: —¿Cunsa aca jakenacampi lurta? ¿Cunatsa jumaqui kont'asta, ucampis take jakenacasti jornalpacha sayt'ata sayapjje? —sasa.\nMoisesasti awcch'iparojj saraquïnwa: —Nayan ucarusti jakenacajj jutapjjewa Diosan munañapa yatjjatañataqui.\nCunapachatejj jupanaccama jan walt'ayasipqui ucqhajja, nayan ucaruw jutapjje jisct'asiñataqui, ucatsti nayawa jupanacarojj uñjta qhitisa juchani ucjja; uqhamatwa nayajj jupanacarojj yatiyaracta Diosan camachinacapa, uqhamarac yatichäwinacapsa.\nUcampis awcch'ipajj saraquïnwa: —Janiw walïquiti cuntejj jumajj lurcta ucajja.\nJumasti karjatätawa, uqhamarac jakenacas karjtataraquiwa. Uca lurañanacasti sinti ch'amaw jumataquejja, janiw sapaqui ucanac lurañjja puedcasmati.\nJichhasti sum ist'ita cuntejj nayajj amuyt'aycäma ucjja, Diosawa jumampïscani. Jumaw, marca lantjja Diosaru maqhatañama cuna jan walinacatejj utjqui ucanac yatiyañataqui.\nUcat jupanacarusti yaticham Diosan camachi arunacapa, uqhamarac yatichäwinacapsa; uca quipcaraqui yatiyaraquim cunjämtejj jacapjjañapäqui, uqhamarac cuntejj lurapjjañapäqui ucanaca.\nUcampis jumajj jakenac taypitjja ajllim suma amuyt'an chachanaca, jupanacasti Diosaru ajjsartirinacäñapawa, uqhamarac khana luririnaca, janiwa jupataquiqui cunsa thakherïñapäquiti. Ucampis mayninacarojj jilïrita ucham waranka jakenacjjaru, mayninacarusti patac jakenacjjaru, uqhamarac yakhepanacarojj pheska tunca jakenacjjaruraqui mayninacarusti tunca jakenacjjaruraqui.\nJupanacawa jakenacarojj jan wali luratanacapa uñjapjjani take horasanacana. Ucampis wali jach'a jan walt'añanacsti jumaruw yatiyapjjätam, cunatejj jisc'a jan walt'añanacäqui ucsti jupanacawa uñjasipjjani. Uqhamatwa juman ch'ama tucuñanacamatjja samarayapjjätam, uqhamarac irpañsa yanapapjjaraquïtam.\nUqhamarjamatejj jumajj luräta, ucatejj Diosan munañapächi ucqhajj jumajj walt'aquïtawa, ucatsti jakenacajj cusisitaquiw utanacapar sarjjapjjani —sasa.\nMoisesasti awcch'ipan amuyt'ayatanacaparjamajj jaysasaw luräna.\nUcat jupasti ajllïnwa, israelitanac taypitjja suma amuyt'an jakenaca, ucanacsti uchänwa jilïrinacata waranka, pataca, pheska tunca, uqhamarac tunca jakenacjjaru.\nJupanacawa jakenacarojj take horasana jan walt'äwinacapanjja uñjapjjäna. Ucampis sinti jan walinacsti Moisesaruw yatiyapjjäna; jupanacasti cunatejj jisc'a jan walt'añanacäqui ucacwa asquichapjjäna.\nUca khepatsti Moisesajj awcch'iparojj qhitjjänwa, ucatsti awcch'ipajj marcaparuw sarawayjjäna.


Global Voices Aymarata » Venezuela markan Luis Carlos Díaz periodistar antutawayxapxiwa juparux “instigación a delinquir” ukham juchanchapxänxa · Global Voices Aymarata » Print\nJaqukipäw uñt'ayata/apkatata 15 achuqa phaxsi 2019 0:30 GMT 1\t · Qillqiri Ellery Roberts Biddle, Laura Vidal (es) ukan jaqukipiri\tGabriela Garcia Calderon Orbe, Victoria Tinta Quispe\nCategoria-naka: Latin America, Venezuela, Citizen Media, Digital Activism, Human Rights, Libertad de Expresión, Media & Journalism, Últimas Noticias\nJupax “instigación a delinquir” ukham juchanchataw jikxatasitayna, jupax akham kunkimpiw antutatatayna, sapa kimsaqallqu urutw inteligencia (SEBIN) irpirinaka ukar uñstañapa ukatx Venezuela markanak jikxatasiñapa. Ukakipkarakiw kunapachatï jist'antat jikxataskän ukxat jan arusuñapatak jark'atawa.\nYatiyaw yatiyirix 34 maraniw 11 uru achuqa phaxsit chhaqtataxatayna.  2:30 willjta pacharux 12 uru achuqa phaxsitx Estado ukan seguridadan irnaqirinakapax utjawiparuw irpapxatayna. Utapanx warmipampiw qamapxatayna ukanx dispositivos electronicos ukanak apthapipxatayna ukatx utjawipatx Diaz juparux irpxaruwayxapxataynawa.\n12 uru achuqa phaxsitx wali qhara pachatapachaw internet redes uksan ch'iqiyata mäk antutatañapataki. #DondeEstaLuisCarlos  uka uñacht'awix #LiberenaLuisCarlos , Venezuela uksan ukhamarak uraqpachan ch'iqintataxänwa.\nLuis Carlos jupax mä masiwa Global Voices uksan chikanchasiriwa . Walja maraw libertad de expresión uka thaqhasax irnaqxi ukhamarak Venezuela markan yatiyawinakap redes digitales ukanakan uñt'ayasa. Soto jupampix mä video nayrax YouTube  ukana, jichhax Patreon ukan uñt'ayapxi kunjamas politico ukxat walja qillqäwinakaw utji.\nURL to article: https://aym.globalvoices.org/2019/03/9146\n Jupax : http://efectococuyo.com/principales/excarcelan-a-periodista-luis-carlos-diaz-le-prohiben-salir-del-pais-e-imputan-por-instigacion-a-delinquir/\n 13 uru achuqa phaxsit mäkiptata: https://twitter.com/Naky/status/1105808422036037632?ref_src=twsrc%5Etfw\n Global Voices uksan chikanchasiriwa: https://es.globalvoices.org/2019/03/12/el-periodista-digital-luis-carlos-diaz-esta-desaparecido-en-venezuela/


Ñanqhachir qullanak apnaqirinakar katjañatakix irnaqatakïskaniwa sasaw tata Moralesax arsuwiyi\nÑanqhachir qullanak katjata (Jamuqa: Llikat apsuta)\nEvo Morales Jilïr Irpirix ñanqhachir qullanak apnaqirinakar katjañatakix irnaqatakïskaniwa sasaw jichhürux Twitteran qillqt’awiyi, Bolivian irnaqatapx uraqpachanw yäqapxi sasaw yamakis sawiyi. Jichhürux ñanqhachir qullanak apnaqirinakar katjañatak irnaqañ uruw uraqpachan amtata, ukatw jupax ukham arsuwiyaraki.\n“Ñanqhachir Qullanak Apnaqirinakar Katjañ Uru uraqpachan amtkasax, ukham jan wali luririnakar katjañatak irnaqatakïskaniwa sasaw mayamp sawiyañ muntha. Jan khithimp apnaqayasis markachirinakamp chikt’at ñanqhachir qullanak apnaqirinakar kutjayañ amtasax anqa markanakans yäqatawa” sasaw Twitteran qillqt’awiyi.\n1987 maran jallu qallta phaxsit 7 uru saraqkipanw, Mayacht’at Markanakan Tamapanx sapa mara t’aqa phaxsit 26 uru saraqkipan Ñanqhachir Qullanak Apnaqirinakar Katjañ Uru uraqpachan amtañ amtawiyapxäna, ukhamat markanakasan jan ñanqhachir qullanak utjañapatak ch’amachatäni sawiyapxänwa./RAR


Global Voices Aymarata » Burkina ukat Burundi yatiqirinakan amuyt’äwipawa, waranqaniruw malaria usut qhisphiyaspa · Global Voices Aymarata » Print\nJaqukipäw uñt'ayata/apkatata 31 Willka kuti phaxsi 2015 0:00 GMT 1\t · Qillqiri Lova Rakotomalala (es) ukan jaqukipiri\tLaura Amoeiro San Miguel, Chambi Choquemisa\nCategoria-naka: África Subsahariana, Burkina Faso, Burundi, Citizen Media, Desarrollo, Economics & Business, Educación, Good News, Health, Ideas, Juventud, Science, Tecnología\nBurkina Faso markataw Dembele ukhamarak Gerard Niyondiko qullirinakaxa, Burundi markanaw yuritäna, jupanakax Instituto Internacional de Ingeniería Medioambiental ukat umxat . Dembele ukhamarak Niyondiko jupanakax janiw jan chhujchu uñt’apkiti, África Subsahariana markanx mayïr laykuw jiwañatakixa. Uraqpachanx Sapa maraw mä 600.000 jaqiw malaria usump jiwi  aka usux parasitut uñstiri, ukxarux muskitun mich’ipchiq katkatasiriwa. Aka usux junt’uptayasi, qarjayasi, waq’aqiyasi, ukhamarak p’iqi usuyasi.\nUka usu chhaqtayañ yanapañatakix pachp markan Dembele ukhamarak Niyondiko jupanakax mä jawun ch’uxña quranakampikiw musapxatayna, ñä manteca de karité jan ukax aceite de hierba limón ukanakax usu apnaqir muskitunak jark’aqasiñataki. Sutiyapxataynawa “Faso soap ” (Jabón Faso). Uka amuyux wali jiwakiwa kunakitix ch’ikhi amuyu ukhamarak wali jasakiwa:\nUka amuyur yanapapañatakixa, Berkeley markanx khä Concurso Global Emprendedoranakatakiw Sociales de la Universidad de California ukanx jichhaw Dembélé ukhamarak Niyondiko jupanakar 26.500 dólares  ch’uxña qullqimpiw luqtapxatayna.\nCiencia ukax lup’iw utji ukjax jasakiwa sasinw Hugo Jalinière  jupax sawayi, jupax mä reportero científico de Sciences et Avenir mä revista científica francesa:\n200 waranq waranqanakaw chujchump katkatayatax utji , ukhamakipanx ñä 660.000 jiwatanakaw uñsu. Janiraw chujchutak wakunax utjkiti, ukhamakipanst walxa chujchu jark’aqañ qullanak utjkipanx, janiw mä q’alpach parasitunak apnaqir muskitunakar jark’aqir utjkiti ukat aka markanx jark’aqirinakax jan katkatayasiñatak apnaqataxa.\nDembélé ukhamarak Niyondiko jupanakan chuymapankiwa kunakitix qullqïniw chujchur chhaqtayañatakixa. Burundi markanx Niyondiko yurïwipanx, anchhitax markachirinakax mä jach’a t’aqhisiwtaypinkaskiwa ukhamarak uka markax 167 ukja jakhuwinaw  ukja jakhuwinaw uñjasi 177 markanaktaypina ukax Índice de Desarrollo Humano de la ONU ukana. Burkina Faso markax ñä jichhakiw agitación política ukapat pasaski ukhamarak urunx ñä chikat markachirinakaw mä urux 1,25 dólares ukhampikiw qamapxi .\nPruyiktux juk’ampirus wal munasisk ukxaruw purini, kunjamakitix Red de Resistencia Antimalárica Mundial ukax jichhaw jichhaw atwirtitayna  khä agencias sanitarias ukanakarux kunakitix walxaptiwa  risistinsiyax khä droga antimalárica artimisinina uk alañatakixa:\nDembélé ukhamarak Niyondiko jupanakax yatipxiwa kunakitix jaya thakhiw sarañaski, ukhamakipanx nayrar sarantañatakix wakichatapt sapxiwa. Dembélé jupax janiw usur chhaqtayañakikit siwa; juk’ampirus África markar ispiransa jutïripatak churañatakiwa. Berkeley markan Universidad de California Luqtaw atipt’at sänwa :\nURL to article: https://aym.globalvoices.org/2015/07/7381\n Instituto Internacional de Ingeniería Medioambiental ukat umxat: http://blumcenter.berkeley.edu/news-posts/faso-soap/\n 600.000 jaqiw malaria usump jiwi: http://www.who.int/malaria/publications/world_malaria_report_2012/wmr2012_no_profiles.pdf\n Hugo Jalinière: http://www.sciencesetavenir.fr/sante/20130422.OBS6580/faso-soap-un-savon-contre-le-paludisme.html\n 167 ukja jakhuwinaw: http://www.ruralpovertyportal.org/country/home/tags/burundi\n mä urux 1,25 dólares ukhampikiw qamapxi: http://data.worldbank.org/country/burkina-faso\n jichhaw atwirtitayna: http://www.wwarn.org/working-together/partner-projects/tracking-resistance-artemisinin-collaboration


Jan cristianöpki uka familiaranakan chuymanakapar kunjams purtʼsna | Taman yatjjatañataki\nYatiyañataki (congregacionan yatjjatañataki) | Marzo 2014\n¿Kuna arutsa liytʼäta? Afrikáans Albanés Alemán Amárico Armenio Aymara Azerí Azerí (alfabeto cirílico) Becol Bengalí Bislama Búlgaro Camboyano Catalán Cebuano Checo Chichewa Chino Tradicional Chino cantonés (tradicional) Chino mandarín (simplificado) Chitonga Cibemba Cingalés Congo Coreano Criollo haitiano Croata Danés Efik Endebele Endonga Enzema Eslovaco Esloveno Español Estonio Ewé Finlandés Francés Ga Georgiano Griego Groenlandés Guaraní Gujarati Gun Hebreo Hiligaynon Hindi Holandés Húngaro Ibo Ilocano Indonesio Inglés Islandés Italiano Japonés Kannada Kaonde Kazajo Kikuyu Kiniaruanda Kirguís Kirundi Krío Kwangalí Kwanyama Letón Lifu Lingala Lituano Luganda Lunda Luo Luvale Macedonio Malayo Malayálam Malgache Maltés Maratí Maya Nepalés Ngäbere (o guaymí) Noruego Nyaneka Oromo Osético Pangasinán Panjabí Papiamento (Aruba) Persa Polaco Portugués de Brasil Quechua (Ancash) Quechua (Ayacucho) Quechua (Cuzco) Quechua boliviano Rumano Ruso Samoano Sango Sepedi Serbio (Alfabeto cirílico) Serbio (alfabeto latino) Sesoto de Lesoto Shona Silozi Sranangtongo Suajili Suati Sueco Tagalo Tahitiano Tai Tamil Telugu Tigriña Tshiluba Tsonga Tsotsil Tsuana Tumbuka Turco Twi Tártaro Ucraniano Urdu Uzbeko Vendal Vietnamita Wallisiano Waray-Waray Wayuunaiki Wolaita Xhosa Yoruba Zulú Árabe\nJan cristianöpki uka familiaranakan chuymanakapar kunjams purtʼsna\n“UTAMAR sarjjam, familianakamar yatiyam kuna muspharkañanaktï [Jehová] Tatitojj jumatak lurki ukanaka, ukhamarak kunjämtejj khuyapayastam ukanakaraki” sasaw jupar arkañ munkäna uka chacharojj Jesusajj säna. Jupanakajja, Galilea lamar qotat Inti jalsu aynach toqenwa Gadara sat cheqan jikjjatasipjjpachäna. Jesusan uka arunakapajja, kunsa jaqenakajj munapjje uk amuyatapwa uñachtʼayi, ukajj kunanakatï jupatak askïki uka toqet familiaranakapar parltʼaña munatapawa (Mar. 5:19).\nJiwasajj ukhamanak jichhürunakan uñjaskaktänwa, yamas yaqhep markanakan yaqhep cheqanakat sipans jukʼampiw uñjasi. Ukatwa maynejj Jehová Diosan serviripar tukjje ukhajja, iyawsäwipat familiaranakapar parlañ muni. Ukampis ¿kunjamatsa uk luraspa? Familiaranakapajj yaqha religionankchi jan ukajj jan taqe chuyma iyawskchi ukhajja, ¿kunjamsa chuymapar purtʼaspa? Biblianwa uka toqet wali wakiskir ewjjtʼanak jikjjatsna.\nNayrïr patak maranakanjja, Jesusan Mesiasätap Andresaw nayraqat yatïna. Ukat ¿khitirus jankʼak yatiyäna? “Andresajj janïr kunäkipana Simón jilaparuw thaqer saräna, ukatsti sarakïnwa: ‘Mesiasaruw jikjjatapjjta’. (Ukasti Cristo sañwa muni.)” Ukatsti kawkhantï Jesusajj jikjjataskäna ukaruw Pedror irpäna, ukhamatwa Pedrorojj Jesusan arkiripar tukuñapatak yanaptʼäna (Juan 1:35-42).\nNiya sojjta mara qhepatjja, Pedrojj Jope markankaskäna ukhaw Cesaria marka alay toqer Cornelio chachan utapar sarañapatak mä invitación katoqäna, uka chachajj soldadonakar pʼeqtʼirïnwa. ¿Khitinakarus ukar purisajj jikjjatäna? Bibliajj akham siwa: “Corneliosti parientenakaparu, suma munat amigonakapampir jawsthapisinwa jupanakarojj [mä arunjja, Pedroru ukat jupamp chik saririnakar] suyäna”. Corneliojj ukhamwa familiaranakaparojj Pedror istʼapjjañapataki ukat kuntï istʼapki ukarjam amtapjjañapatak yanaptʼäna (Hech. 10:22-33).\nKunjamtï Andresasa ukat Cornelios familiaranakapar uñjapkäna ukatjja, ¿kunsa yateqsna?\nAndresasa ukat Cornelios janiw ukhamak familiaranakapar jaytapkänti. Andresaw Pedrorojj Jesusan ukar irpäna, ukat Corneliojj familiaranakapan Pedror istʼapjjañapatakiw tantachthapïna. Ukampis jupanakajj janiw familiaranakapar munkir jan munkir cristianor tukuyapkänti. ¿Kuns ukajj yatichistu? ¿Kunjams jupanakat yateqassna? Inas familiasarojj kunatï wali askïki ukanakat parltʼsna, ukat kunanakatï cheqa yatichäwi yatjjatañatak yanaptʼkaspa uk lursna jan ukajj jilat kullakanakar uñtʼaysna. Ukampis jupa pachpa amtañapatakiw jaytañasa ukat janiw sinti jariyañasäkiti ni munkir jan munkirs yateqayañasäkiti. Kunjamsa familiaranakasar yanaptʼsna ukjja, Alemania markankir Jürgen ukat Petra chacha warmit amuytʼañäni.\nPetrajj Jehová Diosan Qhanañchirinakapampiw Bibliat yateqäna ukat mä qawqha tiempot bautisasjjänwa. Jürgen sat chachapajj soldadonak pʼeqtʼirïnwa. Qalltanjja, kuntï warmipajj amtkäna ukajj janiw jupatak walïkänti. Ukampis tiempompejja, Diosan Qhanañchirinakapajj Biblian cheqa yatichäwinakap yatiyapjjatapwa amuyäna. Ukatwa Jehová Diosarojj jakäwip katuyasjjarakïna, jichhajj irpir chuymanjamaw irnaqtʼaski. Familiaranakapajj yaqha religionar sarapki ukanakan chuymapar purtʼañatakejja, ¿kunsa jupajj ewjjtʼi?\nJürgen jilatajj akham siwa: “Janiw munkir jan munkir jiwasjam iyawsapjjañapatak chʼamañchañasäkiti, ni sapa kutis uka toqet parlañasäkiti. Ukham lursna ukhajj jukʼampikiw jan yatiñ munjjapjjaspati. Tiempompejja, jukʼat jukʼatwa yanaptʼsna. Ukat mitanakaparu jan ukajj jupanakjam munir jilat kullakanakar uñtʼayañaw familiaranakasar yanaptʼaspa. Ukaw istʼapjjañapatak yanaptʼaspa”.\n“Janiw munkir jan munkir jiwasjam iyawsapjjañapatak chʼamañchañasäkiti, ni sapa kutis uka toqet parlañasäkiti.” (Jürgen)\nApóstol Pedrosa ukat Cornelio chachan familiaranakapas jankʼakiw Biblian yatichäwinakap katoqapjjäna. Ukampis nayrïr patak maranakan jakir jaqenakajj janiw jankʼak mä amtar puripkänti.\nJesusajj yatiykäna ukhajj familiaranakapat waljaniw istʼapjjäna. Ukat inas apóstol Santiagosa (Jacobo) ukat Juanasa, Jesusan primonakapächïna ukat jupanakan taykapajj Salomé satänwa, jupajj Jesusan tiapäpachänwa. Jupajj “khitinakatï yänakapampi [Jesusaru ukat apostolonakar] servipkäna ukanaka[t]” maynïrïpachänwa (Luc. 8:1-3).\nJesusan mayni familiaranakapajj qalltan janiw jupar iyawsapkänti. Amuytʼañataki, bautisasitapat mä mara qhepatjja, jupar istʼañatakiw walja jaqenakajj mä utan tantachasipjjäna. “Uk yatisinsti Jesusan familianakapajj jupar irpjjañatakiw jutapjjäna: ‘Loqheptjjataynawa’” sasaw Bibliajj qhanañchi. Mä qawqha tiempo qhepatjja, Jesusan taykap toqe jilanakapajj kawkirus saräta sasin sapkäna ukhajja, Jesusajj janiw kamskänsa. Kunattejj “janïraw jilanakapajj Jesusar iyawsapkänti” (Mar. 3:21; Juan 7:5).\nKunjamtï Jesusajj familiaranakapar uñjkäna ukat ¿kunsa yateqtanjja? Loqhëtawa sasin mä qawqhanejj sapkäna ukhajja, Jesusajj janiw coleraskänti. Yamas jiwayapkäna ukat jaktkäna uka qhepatjja, familiaparuw chʼamañchtʼäna, kunattejj Santiagoruw uñstäna jupajj taykap toqe jilapänwa. Santiagor uñstkäna ukajja, juparu ukat taykap toqe mayni jilanakapan Jesusan Mesiasätap qhan amuyapjjañapatakiw yanaptʼpachäna. Ukatwa jupanakajj apostolonak taypinkapjjpachäna ukat Diosat jan jitheqtir mayni servirinakapajj Jerusalén markan mä altus utan tantachasis qollan ajayu katoqapkäna ukanakamp chikäpjjpachäna. Qhepatjja, Judasampi ukat Santiagompejj wali wakiskir luräwinak katoqapjjäna, Judasajj Jesusan taykap toqe jilaparakïnwa (Hech. 1:12-14; 2:1-4; 1 Cor. 15:7).\nYAQHEPATAKEJJ JUKʼAMP TIEMPOW MUNASI\n“Kunatï askïki uk jikjjatañatakejja paciencia, paciencia ukat jukʼamp pacienciaw munasi.” (Roswitha)\nNayrïr cristianonakjamarakiw yaqhepajj jakañaru apir thakin sarañ amtañatakejj jukʼamp tiemp munapjje. Roswitha kullakat amuytʼañäni, kunapachatï chachapajj 1978 maran bautisaskäna ukhajja, uka kullakajj católica religionaruw taqe chuym saräna. Yateqkäna ukar taqe chuyma atinisisajj kuntï chachapajj amtkäna ukajj jupatak janipuniw walïkänti. Ukampis walja maranak qhepatjja, janiw ukham amuyjjänti. Ukat Jehová Diosan Qhanañchirinakapajj kunatï cheqäki uk yatichapjjatapwa amuyäna ukat 2003 maranwa bautisasjjäna. ¿Kunas ukatak yanaptʼäna? Kunjamtï chachapajj jupar uñjkäna ukawa: chachapajja, jan wal uñjatäsin chuym ustʼayasiñat sipansa, warmiparojj jan ukham amuyjjañapatakiw yanaptʼäna. ¿Kunsa Roswitha kullakajj ewjjtʼi? “Kunatï askïki uk jikjjatañatakejja paciencia, paciencia ukat jukʼamp pacienciaw munasi.”\nMonika kullakajj 1974 maranwa bautisasïna ukat pä yoqapajj tunka mara qhepatwa Jehová Diosan Qhanañchirinakapar tukupjjäna. Jupanakajj kawkïr religionarutï sarapkäna ukar sarapjjañapatakejj janis Hans chachapajj jarkʼkchïnjja, 2006 maranwa bautisasjjäna. ¿Kunsa jupanakajj ewjjtʼapjje? “Jehová Diosat janipun jitheqtamti, ukat iyawsäwiman yantʼat uñjaskasas jan aynachtʼamti.” Ukatjja, Hans jilatarojj sapa kutiw munasiñ uñachtʼayapjjäna, ukaw yanaptʼarakïna. Ukat mä urojj cheqa yatichäwirojj mantapuniniwa sasaw suyapjjäna.\nDIOSAN ARUPAMP YANAPTʼATA\nCheqa yatichäwejj wiñay jakañar apir umamp sasiwa sasaw Jesusajj mä kutejj säna (Juan 4:13, 14). Familiaranakasajj uka qʼoma umat umtʼapjjañapa ukat yanaptʼatäpjjañapwa muntanjja. Ukampis janiw jankʼaki ukat walj umantayasin ajjskatayañ munktanti. Cheqas yanaptʼasktanti janicha ukajj kunjamsa iyawsäwisat parlasktan ukarjamäniwa. “Aski jaqejj janïra parlkasinjja suma amuytʼasisinwa arsu” ukat “khititejj yatiñampi amuytʼki ukajja, yatiñampiwa parli; arunakapasti sumwa amuytʼayi” sasaw Bibliajj qhanañchi. ¿Kunjamsa ukarjam sarnaqsna? (Pro. 15:28; 16:23).\nMä warmejja, kuntï yateqki uk chachapan istʼañapatakejj “janïra parlkasinjja suma amuytʼasisinwa arsu”, mä arunjja, kuntï siskani uk sum amuytʼasi ukat janiw jankʼak parlkiti. Mayninakat sipans yatiñanïkaspasa jan ukajj jupat sipans jan pantjasis sums lurkaspa ukham janipuniw amuyayañapäkiti. Ukhamatwa, suma amuytʼat arunakapajj chʼamañchtʼani ukat sumankañs utjayarakini. ‘Yatiñampi parlañapatakejja’ warmejj akham sasaw jisktʼasiñapa: “¿Kunapachas chachajar parltʼañjamajja? ¿Kuna toqenakatsa parltʼañ muniri? ¿Kuna toqenakatsa liytʼañ yati? ¿Ciencia, política jan ukajj pelot añattʼañ toqenakatacha? Kunjamtï jikjjataski ukat amuyki uk respetasajja, ¿kunjamsa Biblia toqet yatiñ munañapatak yanaptʼirista?”.\nJehová Diosan jan Qhanañchiripäki uka familianakasan chuymapar purtʼañatakejj janiw kunarutï iyawsktan ukak qhanañchañasäkiti. Kuntï sisktan uk luratanakasampiw uñachtʼayañasa.\nParltʼaniwayktan uka Jürgen jilatajj akham siwa: “Biblian aski yatichäwiparjamaw sapür sarnaqañasa. Ukhamatwa jan cristianöpki uka familiarasajj kunatï cheqäki uk amuyani, ukampis inas jan sumpun amuykchiniti”. Warmipajj bautisaskäna ukhat niya 30 mara qhepatwa Hans jilatajj bautisasïna, jupajj akham sarakiwa: “Cristianjam sarnaqañaw wakisi. Ukhamatwa Diosar jan loqtki uka familiarasajj cheqa yatichäwin yanaptʼatap amuyapjjani”. Diosar iyawsatasajj mä qawqha toqenakat mayjtʼayatapwa familiasajj amuyañapa, ukampis ukajj janiw jan walitakïkiti, jan ukasti askitakiwa.\n“Cristianjam sarnaqañaw wakisi. Ukhamatwa Diosar jan loqtki uka familiarasajj cheqa yatichäwin yanaptʼatap amuyapjjani.” (Hans)\nDiosar jan servir chachan warminakarojj akham sasaw Pedrojj ewjjtʼäna: “Chachanakamar istʼasa sarnaqapjjam, ukhamata inas kawkïri chachas jan Tatitur iyawskchi ukajj jumanakan sarnaqäwinakam toqe Tatitutaki jikjjatatäñapataki jan kuna arumpisa, jan ukasti jumanakan suma sarnaqatam uñjasaki. Jumanakan kʼachachasiñanakamasti jan patjjatakïkpati ñikʼutanaka kʼachachasiñanakampi, qori yänakampi, ni wali jila alani isinakampisa, jan ukasti suma chuymanïpjjam, ukaw jan tukuskiri, suma munkañajja, llampʼu chuymani. Dios nayraqatansti ukajj wali askiwa” (1 Ped. 3:1-4).\nDiosar yupaychir mä warmejja, chachapan chuymaparojj sarnaqatapampiw purtʼaspa sasaw Pedrojj qhanañchäna. Ukarjamaw Christa kullakajj 1972 maran bautisasitap qhepat suma sarnaqatapampi chachapan chuymapar purtʼañ amtäna. Chachapajj Jehová Diosan Qhanañchirinakapamp nayrajj yatjjatkchïnsa, janiw Diosar serviñ amtkänti. Yaqhep tantachäwinakarus saränwa ukat jilat kullakanakampis sumarak apasi, ukat kunsa uka chachajj amtani uksa jupanakajj respetapjjarakiwa. ¿Kunjamsa Christa kullakajj chachapan chuymapar purtʼañatak chʼamachasi?\nJupajj akham siwa: “Kuntï Jehová Diosajj siski ukarjam sarnaqañwa amtta. Ukhamarus ‘jan kuna arumpi’ chachajan chuymapar purtʼañatakiw chʼamachasta. Kunanakatï Bibliarjamajj walikïski ukhajja, kuntï chachajajj maykitu ukwa lurtjja. Ukat kuntï amtki uksa respettwa ukat taqe kuns Jehová Diosan amparaparuw jaytta”.\nChrista kullakajja, amtatas mayjtʼayañ wakisitapwa uñachtʼayi. Jupajja, kunanakatï Diosar yupaychañan yanaptʼkistu ukwa luri, sañäni tantachäwinakaru ukat yatiyir jan qheparas saraña. Ukampisa, chachapajj munasiñ uñachtʼayatäña, jupatak tiempo apstʼasiñapa ukat jupampïñ munatapwa uka kullakajj amuyaraki. Cheqas Diosan jan Qhanañchiripäki ukanakarojj ukhamwa uñjañasaraki. “Taqe kunas horasanikiwa” sasaw Bibliajj qhanañchi. Ukhamajj Diosar jan servipki uka familiaranakasamp chikäñatakiw tiempo apstʼasiñasa, jukʼampis chachasamp jan ukajj warmisampïñataki. Jupanakampïsajj sum parltʼastan ukat ukaw jan sapärstʼatäpkaspasa, jaytanukutäpkaspasa ukham jan amuyasipjjañapatak yanaptʼi (Ecl. 3:1).\nHolger jilatajj akham siwa: “Familiaranakasajj jupanakar munasitas amuyapjjañapawa ukat jupanakatakis Diosat mayiñasarakiwa”. Uka jilatan awkipajja, familiapankirinakajj bautisasjjapjjäna ukhat 20 mara qhepatwa bautisasïna. Christa kullakajj akham sarakiwa: “Chachajajj cheqa yatichäw uñtʼaniwa ukat Jehová Dios toqetwa saytʼasini sasaw taqe chuyma suyaskakta”. Familiaranakasat jan Jehová Diosan Qhanañchirinakapäpki ukanakajj janipuniw cheqa yatichäwir mantapkaniti sasin janipun amuyañäniti.\nFamiliaranakasamp sum apasiñwa amtañasa, ukhamat cheqa yatichäwi uñtʼapjjañapataki ukat Biblian yatichäwipamp chuymar purtʼañasataki. Ukat jupanakarojj ‘suma chuymampi respetompwa’ uñjañ muntanjja (1 Ped. 3:15, NM).\nKunjamsa munañanakas maysar apanukus Diosar serviskaksna\nKunjamsa Diosar kusisit chuymamp serviskaksna\nChuymaninakar jachʼar aptapjjañäni\nChuymankipstat awk taykanakasar uñjapjjañäni\nArsutamajj “jïsa, janiwa” ¿ukhamati?\nText Aka archivonakanwa qellqatanak apaqasma YATIYAÑATAKI (CONGREGACIONAN YATJJATAÑATAKI) Marzo 2014\nAudio Aka archivonakanwa grabacionanak apaqasma YATIYAÑATAKI (CONGREGACIONAN YATJJATAÑATAKI) Marzo 2014\nYATIYAÑATAKI (CONGREGACIONAN YATJJATAÑATAKI) Marzo 2014


Waraqat Imata: Jän Mawxankir Panka Utanakana Oraqpachana · Global Voices Aymarata\nJaqukipäw uñt'ayata/apkatata 20 Achuqa phaxsi 2010 18:12 GMT\nAka blog ullart'apxañäni Nederlands, Français, Español, বাংলা, 繁體中文, 简体中文, македонски, عربي, Malagasy, English\nBlog pä laxrata panka utanaka (NdE: nayriri tuqinxa utxiwa kastillan laxra aruta maynirinsti Ingles aruta) uñxsnawa yaqhip jän mauxankir panqanaka. nayriri, paralañaniwa qalakayitxankir pankanaka. Amuyañsipanxa wali mintatawa aka “qalakayitunkir pankanaka” Colombia markana, yatichir Luis Soriano jupampi p’iqinchatawa, qalakayupawa pankanak api, aparakiwa mä mesa picnic doblable ukhamaraki panka qalakayitumpi ukhamipanxa sarapxiwa pusi pachanaka puriyañataki pankanaka aka yatiqir wawanakaru. Ullart’arapiwa siwsawinaka, yanapt’iwa yatiqañ lurawinanakapampi ukhamarusti churarakiwa taki kasta pankanaka ullart’añapataki utapan jan utjki ukanaka. Kunjamsa amuyt’ayi, wawanakaru pankanak tuqi aka chiqaxa uñxapxaspawa yaqhawxa markanaka, yaqhawjankir jaqinaka, ukjamaraki jupanakan qamachinakap, lurawinakap, amtanakap yatiqasina markapataki, aka yatiñampisti jupanakax sapxaspawa jän yanqhachasiña ukjamaraki jan ch’axwaña sasina.\nAka waraqat imatanakatxa utjiwa wali suma jach’a lurawinaka Luisuna jakawipana: despuésukatxa waraqat imatanakaxa markaru uñicht’ayawa, yanapanakaxa taqi chiqatwa puruni panka uta utachañataki, jichhaxa aka panka uta lurasiskana ukaxa tukuyataxiwa: ukanqjiwa estantinaka, mesanaka ukjamaraki 250ni gloria wawanaka jichhaxa atipxaspawa aka panka utanakaru purt’aña sapa uruna, sapa paxsina. Luisuxa saraskakiw qalakayr sillantataxa, apasina pankanaka khitinakatix jayankapki ukanakaru puriyañataki. Jutirinsti uñjaraksnawa mä jallallt’awi aka Waraqat imatana kawkjantixa Sr. Sorianoxa jallallt’i taqi kjitinakatix yanapt’apki jupana amuyunakapa phuqhaski ukanakata:\n“Qalakayu pankanakaxa” aqtkaspasa ukjamawa. Yaqhawxa Colombia markanxa, Arhuacukaxa uka kikiparakiwa aski yatintapxi aka tuqixa aka ankhuma Santa Marta tuqina. Blog pankaqalakayitu yatiyiwa jupan lurawinakapa jamuqanaka tuqi. Venezuela markanxa apnaqapxiwa mulanaka qalakayu lanti, ukatxa amtapxiwa waraqatanak uñit’ayaña Internet tuqi, jan panka tuqi uñit’asa ján ukampisti digital tuqi uñit’ayasa. Etiopía, markanxa kunjamatix uñicht’ayaski jutir waraqatanx, markachiri etíope-norteamericano markankir Yohannes Gebregiorgis jaqixa kut’wa Etiopía markaru amnaqt’añataqi pankaqalakayitunaka. Jupan jach’a amuyupaxa utjiwa pankanak katjaña kuna kasta laxratsa aka markana parlawinakapata ¿jupan amuyupaxa? Jupapachawa qillqt’awayi jupana jakawinakapa kimsa laxra tuqi, jichhaxa irnakt’askiwa walxa pankanak lurt’añataki ukat markaru uñicht’ayañataki.\nQalakayituru, mulanakaruxa juntacht’asiwa camillunakampi. camello-pakanakampi Kenya markana apapxiwa pankanaka yatiqañ utanakaru aka markana wawanakan yatiqapxañapataki ullarañ awali munasiñapataki, ukjamarusa apapjarakiwa ayllunakaru. Kawkjantix päch uñxasa yaqhawxar yaqhawxar sariri jaqinakanakax utjki ukanak thiyarusa. Aka pankaakaxa sarañapawa jupanak chika. Wali pisin jakasir markanakanxa pankanakaxa wali yaqatawa mä qawkhaniqiw ullart’apxi. Aka jan mawjankir panka utanakaxa apapxiwa siwsawinaka, chiqa lurawinakat qillqt’at pankanaka, yatiqañ pankanaka kjitinakatix mayt’asipki jupanakaxa apsipxaspaawa mä semanasa , camello-panka utanakaxa kutch’ispasa ukjaxa jupanakax mayt’asiskakispawa ukjamaraki yaqha pankanaksa mayt’asipjarakispawa. Jutiri waraqatanxa uñxarakismawa mä wawan Camillu Panakanak puriykiri uñjki uka, ukjamaraki pankanaka apsuskiri yatichaskiri awkiparu jakjuwinaka mä panka utaru apki ukata:\nJutiri waraqataxa mä uñt’awi Ruud Elmendorp ukawa aka camilla pankanaka tuqita\nPerú markanxa, panka utanakaxa jilatatawayiwa pankanakaxa motocicletatuqi. Ma amtawiwa akata nayrakataru, pankauta comunitario Obraje sata aparakiwa pankanaka yaqha ayllunaru wawanakataki, mä lurawikaspasa ukjama aka jakaña tuqita ukjamaraki ullaraña tuqitsa: